Avis juridique important

|

31995D0523

95/523/ΕΚ: Απόφαση του Συμβουλίου, της 27ης Νοεμβρίου 1995, σχετικά με τη σύναψη συμφωνίας μεταξύ της Ευρωπαϊκής Κοινότητας και του Καναδά για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της κατάρτισης

Επίσημη Εφημερίδα αριθ. L 300 της 13/12/1995 σ. 0018 - 0018

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Νοεμβρίου 1995 σχετικά με τη σύναψη συμφωνίας μεταξύ της Ευρωπαϊκής Κοινότητας και του Καναδά για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της κατάρτισης (95/523/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127 σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου (1),Εκτιμώντας:ότι, με την απόφασή του της 21ης Νοεμβρίου 1994, το Συμβούλιο εξουσιοδότησε την Επιτροπή να διαπραγματευτεί συμφωνίες συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης στην Ευρωπαϊκή Κοινότητα, τον Καναδά και τις Ηνωμένες Πολιτείες της Αμερικής 7ότι η Κοινότητα και ο Καναδάς αναμένουν να αποκτήσουν αμοιβαία οφέλη από μια τέτοια συνεργασία, η οποία πρέπει, από την πλευρά της Κοινότητας, να είναι συμπληρωματική προς τα διμερή προγράμματα μεταξύ των κρατών μελών και του Καναδά και να προσφέρει μια ευρωπαϊκή υπεραξία 7ότι η συμφωνία μεταξύ της Ευρωπαϊκής Κοινότητας και του Καναδά για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της κατάρτισης θα πρέπει να εγκριθεί,ΑΠΟΦΑΣΙΖΕΙ:Άρθρο 1 Η συμφωνία μεταξύ της Ευρωπαϊκής Κοινότητας και του Καναδά για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της κατάρτισης εγκρίνεται εξ ονόματος της Κοινότητας,Το κείμενο της συμφωνίας επισυνάπτεται στην παρούσα απόφαση.Άρθρο 2 Το ποσό δημοσιονομικής αναφοράς για την εκπλήρωση των χρηματοπιστωτικών υποχρεώσεων της Κοινότητας που αναφέρονται στο άρθρο 7 της συμφωνίας ανέρχεται σε 3,24 εκατομμύρια Ecu για την πενταετή περίοδο που προβλέπεται στο άρθρο 11 παράγραφος 2 της εν λόγω συμφωνίας.Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 3 Η αντιπροσωπεία της Ευρωπαϊκής Κοινότητας στην κοινή επιτροπή που αναφέρει το άρθρο 5 της συμφωνίας αποτελείται από έναν εκπρόσωπο της Επιτροπής, επικουρούμενο από έναν αντιπρόσωπο από κάθε κράτος μέλος.Άρθρο 4 Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος του Συμβουλίου της Ευρωπαϊκής Ένωσης και να προβούν στις γνωστοποιήσεις που προβλέπει το άρθρο 11 της συμφωνίας.Βρυξέλλες, 27 Νοεμβρίου 1995.Για το ΣυμβούλιοΟ ΠρόεδροςJ. BORRELL FONTELLES(1) ΕΕ αριθ. C 287 της 30. 10. 1995.


title: 2014/479/ΕΕ: Απόφαση του Συμβουλίου, της 14ης Ιουλίου 2014 , για την αναπροσαρμογή των αποζημιώσεων που προβλέπονται στην απόφαση 2007/829/ΕΚ σχετικά με το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς

text:
               21.7.2014

               EL

               Επίσημη Εφημερίδα της Ευρωπαϊκής Ένωσης

               L 215/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2014
   για την αναπροσαρμογή των αποζημιώσεων που προβλέπονται στην απόφαση 2007/829/ΕΚ σχετικά με το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς

      (2014/479/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Ένωσης, και ιδίως το άρθρο 41 παράγραφος 1,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 240 παράγραφος 2,
   Έχοντας υπόψη την απόφαση 2007/829/ΕΚ του Συμβουλίου, της 5ης Δεκεμβρίου 2007, σχετικά με το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς (1), και ιδίως το άρθρο 15 παράγραφος 6,
   Εκτιμώντας τα ακόλουθα:

               (1)

               Το άρθρο 15 παράγραφος 6 της απόφασης 2007/829/ΕΚ ορίζει ότι οι ημερήσιες και μηνιαίες αποζημιώσεις στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς αναπροσαρμόζονται κάθε χρόνο, δίχως αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Ένωσης στις Βρυξέλλες και στο Λουξεμβούργο.

               (2)

               Ο κανονισμός (ΕΕ) αριθ. 423/2014 του Ευρωπαϊκού Κοινοβουλίου και του Συμβουλίου (2) τροποποίησε, με ισχύ από 1ης Ιουλίου 2012, τις αποδοχές και τις συντάξεις των υπαλλήλων και του λοιπού προσωπικού της Ένωσης, με αναπροσαρμογή της τάξεως του 0,8 %.

               (3)

               Η απόφαση 2007/829/ΕΚ θα πρέπει να τροποποιηθεί αναλόγως,

         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2007/829/ΕΚ τροποποιείται ως εξής:

               1)

               Στο άρθρο 15 παράγραφος 1, τα ποσά των 31,92 ευρώ και 127,65 ευρώ αντικαθίστανται από τα ποσά των 32,18 ευρώ και 128,67 ευρώ, αντιστοίχως.

               2)

               Στο άρθρο 15 παράγραφος 2, ο πίνακας τροποποιείται ως εξής:

                           «Απόσταση μεταξύ του τόπου καταγωγής και του τόπου απόσπασης (σε km)

                           Ποσό σε ευρώ

                           0/-150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1300

                           606,55

                           > 2000

                           726,04»

         Άρθρο 2
   Η παρούσα απόφαση τίθεται σε ισχύ την πρώτη ημέρα του μηνός που ακολουθεί την έκδοσή της.

      Βρυξέλλες, 14 Ιουλίου 2014.

            Για το Συμβούλιο

            Ο Πρόεδρος

         M. MARTINA

      (1)  ΕΕ L 327 της 13.12.2007, σ. 10.

      (2)  Κανονισμός (ΕΕ) αριθ. 423/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2012, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ L 129 της 30.4.2014, σ. 12).


Σημαντική ανακοίνωση νομικού περιεχομένου

|

31994D0800

94/800/ΕΚ: Απόφαση του Συμβουλίου της 22ας Δεκεμβρίου 1994 σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθ'όσον αφορά τα θέματα που εμπίπτουν στις αρμοδιότητές της

Επίσημη Εφημερίδα αριθ. L 336 της 23/12/1994 σ. 0001 - 0002 Ειδική έκδοση στη τσεχική γλώσσα Κεφάλαιο 11 τόμος 21 σ. 80  - 81 Ειδική έκδοση στην εσθονική γλώσσα Κεφάλαιο 11 τόμος 21 σ. 80  - 81 Ειδική έκδοση στην ουγγρική γλώσσα Κεφάλαιο 11 τόμος 21 σ. 80  - 81 Ειδική έκδοση στη λιθουανική γλώσσα Κεφάλαιο 11 τόμος 21 σ. 80  - 81 Ειδική έκδοση στη λεττονική γλώσσα Κεφάλαιο 11 τόμος 21 σ. 80  - 81 Ειδική έκδοση στη μαλτέζικη γλώσσα Κεφάλαιο 11 τόμος 21 σ. 80  - 81 Ειδική έκδοση στην πολωνική γλώσσα Κεφάλαιο 11 τόμος 21 σ. 80  - 81 Ειδική έκδοση στη σλοβακική γλώσσα Κεφάλαιο 11 τόμος 21 σ. 80  - 81 Ειδική έκδοση στη σλοβενική γλώσσα Κεφάλαιο 11 τόμος 21 σ. 80  - 81

			ΑΠΟΦΑΣΗ ΤΟΥ ΣΥΜΒΟΥΛΙΟΥ
				της 22ας Δεκεμβρίου 1994
				σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθ' όσον αφορά τα θέματα που εμπίπτουν στις αρμοδιότητές της
				(94/800/EK)
				ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
				Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 43, 54, 57, 66, 75, 84 παράγραφο 2, 99, 100, 100 Α, 113, 235, σε συνδυασμό με το άρθρο 228 παράγραφος 3 δεύτερο εδάφιο,
				την πρόταση της Επιτροπής,
				τη γνώμη της Οικονομικής και Κοινωνικής Επιτροπής (1),
				τη σύμφωνη γνώμη του Ευρωπαϊκού Κοινοβουλίου (2),
				Εκτιμώντας:
				ότι οι πολυμερείς εμπορικές διαπραγματεύσεις στο πλαίσιο της Γενικής Συμφωνίας Δασμών και Εμπορίου κατ' εφαρμογή της διακήρυξης των υπουργών που υιοθετήθηκε στην Πούντα Ντελ Έστε στις 20 Σεπτεμβρίου 1986 κατέληξαν στην τελική πράξη, που περιλαμβάνει τα αποτελέσματα των πολυμερών εμπορικών διαπραγματεύσεων του Γύρου της Ουρουγουάης 7
				ότι οι αντιπρόσωποι της Κοινότητας και των κρατών μελών υπέγραψαν τη 15η Απριλίου 1994 στο Μαρακές την τελική πράξη στην οποία περιλαμβάνονται τα αποτελέσματα των διαπραγματεύσεων του Γύρου της Ουρουγουάης και, με την επιφύλαξη της σύναψής της, τη συμφωνία για την ίδρυση του Παγκόσμιου Οργανισμού Εμπορίου 7
				ότι το σύνολο των αμοιβαίων παραχωρήσεων και δεσμεύσεων τις οποίες διαπραγματεύθηκε η Επιτροπή, εξ ονόματος της Ευρωπαϊκής Κοινότητας και των κρατών μελών της, και οι οποίες περιλαμβάνονται στις πολυμερείς συμφωνίες που έχουν ενταχθεί στην τελική πράξη, αποτελούν έκβαση συνολικά ικανοποιητική και ισόρροπη 7
				ότι επιπλέον ένα τμήμα των εν λόγω παραχωρήσεων και δεσμεύσεων, τις οποίες διαπραγματεύθηκε η Επιτροπή εξ ονόματος της Ευρωπαϊκής Κοινότητας και των κρατών μελών της και ορισμένων από τις χώρες που συμμετείχαν στις διαπραγματεύσεις αυτές, έχουν ενσωματωθεί στις πολυμερείς συμφωνίες, οι οποίες μνημονεύονται στο παράρτημα 4 της συμφωνίας για τη σύσταση του Παγκόσμιου Οργανισμού Εμπορίου 7
				ότι, σχετικά με το βόειο κρέας, ορισμένες από τις προαναφερθείσες παραχωρήσεις και δεσμεύσεις έχουν αποτελέσει αντικείμενο διμερών διαπραγματεύσεων με την Ουρουγουάη στο περιθώριο του Γύρου της Ουρουγουάης 7
				ότι η αρμοδιότητα της Κοινότητας να συνάπτει διεθνείς συμφωνίες όχι μόνον απονέμεται ρητά από τη συνθήκη αλλά απορρέει επίσης και από άλλες διατάξεις της συνθήκης και πράξεις που εκδόθηκαν, στα πλαίσια αυτών, από τα όργανα της Κοινότητας 7
				ότι αφ' ης στιγμής θεσπισθούν κοινοτικοί κανόνες για την υλοποίηση των στόχων της συνθήκης τα κράτη μέλη δεν δικαιούνται, εκτός του πλαισίου των κοινών οργάνων, να αναλαμβάνουν δεσμεύσεις που είναι δυνατόν να θίξουν τους εν λόγω κανόνες ή να αλλοιώσουν την έκταση εφαρμογής τους 7
				ότι τμήμα των δεσμεύσεων που περιέχονται στη συμφωνία για την ίδρυση του Παγκόσμιου Οργανισμού Εμπορίου και στα παραρτήματά της υπάγεται στην αρμοδιότητα της Κοινότητας δυνάμει του άρθρου 113 της συνθήκης 7 ότι, εξάλλου, ορισμένες από τις εναπομένουσες δεσμεύσεις θίγουν τους κοινοτικούς κανόνες που θεσπίσθηκαν βάσει των άρθρων 43, 54, 57, 66, 75, του άρθρου 84 παράγραφος 2 και των άρθρων 99, 100, 100 Α και 235 και συνεπώς μπορούν να αναληφθούν μόνον από την Κοινότητα 7
				ότι, ειδικότερα, η επίκληση των άρθρων 100 και 235 της συνθήκης ως νομικής βάσης της παρούσας απόφασης δικαιολογείται στο βαθμό που η συμφωνία για την ίδρυση του Παγκόσμιου Οργανισμού Εμπορίου, συμπεριλαμβανομένων των παραρτημάτων της, θίγει, αφενός, τις οδηγίες του Συμβουλίου 90/434/EOK της 23ης Ιουλίου 1990 σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών (1) και 90/435/EOK της 23ης Ιουλίου 1990 σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (2) οι οποίες βασίζονται στο άρθρο 100 της συνθήκης και, αφετέρου, τον κανονισμό (EOK) αριθ. 40/94 του Συμβουλίου της 20ής Δεκεμβρίου 1993 για το κοινοτικό σήμα (3), ο οποίος βασίζεται στο άρθρο 235 της συνθήκης 7
				ότι καμία πράξη κοινοτικού δικαίου δεν έχει ακόμη εκδοθεί βάσει του άρθρου 73 Γ της συνθήκης 7
				ότι εκ φύσεως δεν είναι δυνατή η άμεση επίκληση της συμφωνίας για την ίδρυση του Παγκόσμιου Οργανισμού Εμπορίου και των παραρτημάτων της ενώπιον του Δικαστηρίου ή των δικαστηρίων των κρατών μελών,
				ΑΠΟΦΑΣΙΖΕΙ:
				Άρθρο 1
				1. Εγκρίνονται από την Ευρωπαϊκή Κοινότητα, ως προς το τμήμα που εμπίπτει στην αρμοδιότητά της, οι ακόλουθες πολυμερείς συμφωνίες και πράξεις:
				- η συμφωνία για την ίδρυση του Παγκόσμιου Οργανισμού Εμπορίου, καθώς και οι συμφωνίες που περιλαμβάνονται στα παραρτήματα 1, 2 και 3 της συμφωνίας,
				- οι αποφάσεις και δηλώσεις των υπουργών καθώς και το μνημόνιο συμφωνίας για τις δεσμεύσεις σχετικά με τις χρηματοπιστωτικές υπηρεσίες, που περιλαμβάνονται στην τελική πράξη του Γύρου της Ουρουγουάης.
				2. Τα κείμενα των συμφωνιών και των πράξεων που μνημονεύονται από το παρόν άρθρο επισυνάπτονται στην παρούσα απόφαση.
				3. Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην πράξη την προβλεπόμενη από το άρθρο XIV της συμφωνίας για τη σύσταση του Παγκόσμιου Οργανισμού Εμπορίου, δεσμεύοντας την Ευρωπαϊκή Κοινότητα, ως προς το τμήμα της συμφωνίας που εμπίπτει στην αρμοδιότητά της.
				Άρθρο 2
				1. Εγκρίνονται από την Ευρωπαϊκή Κοινότητα, ως προς το τμήμα που εμπίπτει στην αρμοδιότητά της, οι πολυμερείς συμφωνίες που περιλαμβάνονται στο παράρτημα 4 της συμφωνίας για την ίδρυση του Παγκόσμιου Οργανισμού Εμπορίου.
				2. Τα κείμενα των συμφωνιών που μνημονεύονται από το παρόν άρθρο επισυνάπτονται στην παρούσα απόφαση.
				3. Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στις πράξεις οι οποίες προβλέπονται από τις συμφωνίες του παρόντος άρθρου, δεσμεύοντας την Ευρωπαϊκή Κοινότητα ως προς το τμήμα των εν λόγω συμφωνιών που εμπίπτουν στην αρμοδιότητά της.
				Άρθρο 3
				1. Εγκρίνεται από την Ευρωπαϊκή Κοινότητα η συμφωνία με την Ουρουγουάη σχετικά με το βόειο κρέας.
				2. Το κείμενο της συμφωνίας επισυνάπτεται στην παρούσα απόφαση.
				3. Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει της συμφωνία, δεσμεύοντας την Ευρωπαϊκή Κοινότητα.
				Βρυξέλλες, 22 Δεκεμβρίου 1994.
				Για το Συμβούλιο
				Ο Πρόεδρος
				H. SEEHOFER
				(1) Γνώμη που διατυπώθηκε στις 23 Νοεμβρίου 1994 (δεν δημοσιεύθηκε ακόμη στην Επίσημη Εφημερίδα).
				(2) Γνώμη που διατυπώθηκε στις 14 Δεκεμβρίου 1994 (δεν δημοσιεύθηκε ακόμη στην Επίσημη Εφημερίδα).
				(1) ΕΕ αριθ. L 225 της 20. 8. 1990, σ. 1.
				(2) ΕΕ αριθ. L 225 της 20. 8. 1990, σ. 6.
				(3) ΕΕ αριθ. L 11 της 14. 1. 1994, σ. 1.


title: 2014/780/EΕ: Απόφαση του Συμβουλίου, της 7ης Νοεμβρίου 2014 , για τον διορισμό ενός τακτικού μέλους της Ευρωπαϊκής Οικονομικής και Κοινωνικής Επιτροπής από το Λουξεμβούργο

text:
               12.11.2014

               EL

               Επίσημη Εφημερίδα της Ευρωπαϊκής Ένωσης

               L 327/5

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Νοεμβρίου 2014
   για τον διορισμό ενός τακτικού μέλους της Ευρωπαϊκής Οικονομικής και Κοινωνικής Επιτροπής από το Λουξεμβούργο

      (2014/780/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση της κυβέρνησης του Λουξεμβούργου,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010 το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2010 έως 20 Σεπτεμβρίου 2015 (1). Στις 7 Νοεμβρίου 2012, με την απόφαση 2012/694/ΕΕ του Συμβουλίου (2), ο κ. Christophe ZEEB διορίστηκε ως τακτικό μέλος έως τις 20 Σεπτεμβρίου 2015.

               (2)

               Μετά τη λήξη της θητείας του κ. Christophe ZEEB, έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   O κ. Henri WAGENER, σύμβουλος της Fedil-Business Federation Luxembourg, διορίζεται μέλος της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, δηλαδή μέχρι τις 20 Σεπτεμβρίου 2015.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 7 Νοεμβρίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 251 της 25.9.2010, σ. 8.

      (2)  Απόφαση του Συμβουλίου, της 7ης Νοεμβρίου 2012, για τον διορισμό ενός μέλους της Ευρωπαϊκής Οικονομικής και Κοινωνικής Επιτροπής από το Λουξεμβούργο (ΕΕ L 310 της 9.11.2012, σ. 50).


title: Απόφαση αριθ. 1622/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006 , για τη θέσπιση κοινοτικής δράσης όσον αφορά την εκδήλωση Πολιτιστική Πρωτεύουσα της Ευρώπης για τα έτη 2007 έως 2019

text:
               3.11.2006

               EL

               Επίσημη Εφημερίδα της Ευρωπαϊκής Ένωσης

               L 304/1

      ΑΠΌΦΑΣΗ αριθ. 1622/2006/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 24ης Οκτωβρίου 2006
   για τη θέσπιση κοινοτικής δράσης όσον αφορά την εκδήλωση «Πολιτιστική Πρωτεύουσα της Ευρώπης» για τα έτη 2007 έως 2019
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151,
   την πρόταση της Επιτροπής,
   τη γνώμη της Επιτροπής των Περιφερειών (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η απόφαση αριθ. 1419/1999/ΕΚ του Ευρωπαϊκού Κοινοβουλίου και του Συμβουλίου (3) θέσπισε κοινοτική δράση όσον αφορά την εκδήλωση «Πολιτιστική Πρωτεύουσα της Ευρώπης» για τα έτη 2005 έως 2019.

               (2)

               Μελέτη σχετικά με τα αποτελέσματα της εκδήλωσης «Ευρωπαϊκή Πολιτιστική Πόλη» ως το 2004 έδειξε ότι η εκδήλωση είχε θετικό αντίκτυπο όσον αφορά την απήχηση στα μέσα μαζικής ενημέρωσης, την πολιτιστική και τουριστική ανάπτυξη και την αναγνώριση από πλευράς κατοίκων της σημασίας της ανακήρυξης της πόλης τους· ωστόσο, η δράση αυτή χρειάζεται περαιτέρω βελτίωση, ιδίως όσον αφορά τη μακροπρόθεσμη επίδρασή της στην πολιτιστική ανάπτυξη της ενδιαφερόμενης πόλης και περιοχής.

               (3)

               Η παροχή στις πόλεις της δυνατότητας να περιλάβουν και τη γειτονική τους περιοχή, συμπεριλαμβανομένων των νήσων, δημιουργεί τη δυνατότητα προσέγγισης ευρύτερου κοινού και ενίσχυσης της εμβέλειας της εκδήλωσης.

               (4)

               Τα ενδιαφερόμενα μέρη της εκδήλωσης υπογράμμισαν τα προβλήματα τα οποία ανακύπτουν κατά τη διαδικασία επιλογής που καθορίζεται με την απόφαση αριθ. 1419/1999/ΕΚ και συνέστησαν την παρακολούθηση των προτάσεων, ιδίως για να ενισχυθεί η ευρωπαϊκή τους διάσταση, τη βελτίωση του ανταγωνισμού και τον αναπροσδιορισμό του ρόλου της επιτροπής επιλογής.

               (5)

               Η σημασία και η εμβέλεια της Πολιτιστικής Πρωτεύουσας της Ευρώπης επιβάλλουν τη θέσπιση μεικτής διαδικασίας επιλογής, τόσο σε εθνικό, όσο και σε ευρωπαϊκό επίπεδο, με ισχυρά στοιχεία εποπτείας και διαβούλευσης, για την ενσωμάτωση της εθνικής συνιστώσας και την ενίσχυση της ευρωπαϊκής διάστασης.

               (6)

               Η προπαρασκευαστική φάση της εκδήλωσης έχει ζωτική σημασία για την επιτυχία της σύμφωνα με τους στόχους της δράσης.

               (7)

               Για τη διασφάλιση της ευρωπαϊκής προστιθέμενης αξίας της δράσης, μετά την ανακήρυξη απαιτείται περίοδος εποπτείας, κατά την οποία, πρώτον, λαμβάνεται μέριμνα για την εκπλήρωση των κριτηρίων που τίθενται για το πολιτιστικό πρόγραμμα και, δεύτερον, παρέχονται συμβουλές ειδικών και βοήθεια.

               (8)

               Θα πρέπει να συσταθεί επιτροπή από έξι εθνικούς και επτά ευρωπαίους εμπειρογνώμονες· ολόκληρη η επιτροπή, απαρτιζόμενη από 13 εμπειρογνώμονες («κριτική επιτροπή»), θα πρέπει να επιβλέπει τη φάση επιλογής μέχρι την ανακήρυξη της πόλης· μόνον οι 7 ευρωπαίοι εμπειρογνώμονες της επιτροπής επιλογής («εποπτική και συμβουλευτική επιτροπή») θα πρέπει να επιβλέπουν την εποπτική διαδικασία και να καθοδηγούν τις πολιτιστικές πρωτεύουσες της Ευρώπης κατά τη διάρκεια της φάσης εποπτείας και μέχρι την εκδήλωση.

               (9)

               Με σκοπό την παροχή στήριξης και βοήθειας τόσο στις υποψήφιες όσο και στις ανακηρυχθείσες πόλεις, θα πρέπει να δημιουργηθεί ιστοχώρος, ο οποίος να συντηρείται συνεχώς και να τροφοδοτείται τακτικά με τα νέα στοιχεία από την Επιτροπή, σχετικά με τις «Πολιτιστικές Πρωτεύουσες της Ευρώπης» (υποψηφιότητα, επιλογή, εφαρμογή και σύνδεσμοι).

               (10)

               Είναι σημαντικό να ενθαρρυνθεί η διάδοση των πλέον ενδεδειγμένων πρακτικών, ιδίως για να διασφαλιστεί η ευρωπαϊκή προστιθέμενη αξία της δράσης. Συνεπώς, τα δίκτυα των πρώην επισήμων Πολιτιστικών Πρωτευουσών της Ευρώπης θα πρέπει να ενθαρρυνθούν ώστε να παίξουν εποικοδομητικό ρόλο για να συμμερίζονται οι πόλεις αυτές τις εμπειρίες τους και τις πλέον ενδεδειγμένες πρακτικές με τις μελλοντικές Πολιτιστικές Πρωτεύουσες της Ευρώπης, ιδίως μέσω ανταλλαγών κατά τη φάση της προετοιμασίας.

               (11)

               Είναι σημαντικό η ποιότητα του προγράμματος όσον αφορά τους στόχους και τα κριτήρια της δράσης, και ιδίως την ευρωπαϊκή προστιθέμενη αξία να επιβραβεύονται με την απονομή χρηματικού επάθλου.

               (12)

               Για να διασφαλιστεί η μακροπρόθεσμη επίδραση της εκδήλωσης της Πολιτιστικής Πρωτεύουσας της Ευρώπης, ευκταίο είναι να αξιοποιηθεί η πρωτοβουλία, καθώς και οι δομές και οι δυνατότητες που αυτή δημιουργεί, ως βάση για στρατηγική διαρκούς πολιτιστικής ανάπτυξης των ενδιαφερομένων πόλεων.

               (13)

               Προκειμένου να δοθεί η δυνατότητα σε τρίτες χώρες να συμμετάσχουν σε ευρωπαϊκές πολιτιστικές πρωτοβουλίες, θα πρέπει να εξεταστούν οι δυνατότητες του Ευρωπαϊκού Πολιτιστικού Μήνα (4) ή παρεμφερών πρωτοβουλιών.

               (14)

               Η διαδικασία ανακήρυξης που καθορίζεται με την παρούσα απόφαση χρειάζεται έξι έτη για να εφαρμοστεί· το εξαετές αυτό διάστημα δεν μπορεί να εξασφαλιστεί για τα έτη 2011 και 2012 δεδομένου ότι η παρούσα απόφαση αρχίζει να ισχύει το 2007. Κατά συνέπεια, προβλέπεται διαδικασία ανακήρυξης για τα έτη αυτά.

               (15)

               Για λόγους σαφήνειας, η απόφαση αριθ. 1419/1999/ΕΚ θα πρέπει να καταργηθεί και να αντικατασταθεί από την παρούσα απόφαση,

         ΑΠΟΦΑΣΙΖΟΥΝ:
   Άρθρο 1
   Αντικείμενο
   Θεσπίζεται κοινοτική δράση με τίτλο «Πολιτιστική Πρωτεύουσα της Ευρώπης» για να καταδείξει τον πλούτο, την ποικιλομορφία και τα κοινά χαρακτηριστικά των ευρωπαϊκών πολιτισμών και να προαγάγει τη βαθύτερη αμοιβαία κατανόηση μεταξύ ευρωπαίων πολιτών.
   Άρθρο 2
   Πρόσβαση στη δράση
   1.   Οι πόλεις των κρατών μελών και των χωρών που θα προσχωρήσουν στην Ευρωπαϊκή Ένωση μετά την 31η Δεκεμβρίου 2006 δικαιούνται να ανακηρυχθούν Πολιτιστικές Πρωτεύουσες της Ευρώπης για ένα έτος, με τη σειρά που καθορίζεται στον κατάλογο του παραρτήματος.
   2.   Ανακηρύσσεται μία πόλη από κάθε κράτος μέλος που αναγράφεται στον κατάλογο του παραρτήματος.
   Η χρονολογική σειρά που προβλέπεται στον εν λόγω κατάλογο μπορεί να τροποποιηθεί με κοινή συμφωνία των ενδιαφερομένων κρατών μελών.
   Άρθρο 3
   Αιτήσεις
   1.   Κάθε αίτηση περιλαμβάνει πολιτιστικό πρόγραμμα με ευρωπαϊκή διάσταση, που βασίζεται κυρίως στην πολιτιστική συνεργασία, σύμφωνα με τους στόχους και τη δράση που προβλέπονται στο άρθρο 151 της συνθήκης.
   2.   Το πολιτιστικό πρόγραμμα της εκδήλωσης σχεδιάζεται ειδικά για το έτος «Πολιτιστική Πρωτεύουσα της Ευρώπης» και προβάλλει την ευρωπαϊκή προστιθέμενη αξία σύμφωνα με τα κριτήρια που καθορίζονται στο άρθρο 4.
   3.   Το πρόγραμμα συμβαδίζει με κάθε εθνική στρατηγική ή πολιτική στον πολιτιστικό τομέα του αντίστοιχου κράτους μέλους ή, κατά περίπτωση, στο πλαίσιο του θεσμικού πλαισίου των κρατών μελών, κάθε περιφερειακή πολιτιστική στρατηγική, υπό τον όρο ότι κάθε αντίστοιχη στρατηγική ή πολιτική δεν αποσκοπεί στον περιορισμό του αριθμού των πόλεων που μπορούν να ληφθούν υπόψη προκειμένου να ανακηρυχθούν Πολιτιστικές Πρωτεύουσες της Ευρώπης βάσει της παρούσας απόφασης.
   4.   Το πρόγραμμα διαρκεί ένα έτος. Εφόσον τούτο δικαιολογείται δεόντως, οι ορισθείσες πόλεις μπορούν να επιλέξουν συντομότερο χρονικό διάστημα.
   5.   Υπάρχει σύνδεση μεταξύ των προγραμμάτων των πόλεων που έχουν ανακηρυχθεί Πολιτιστικές Πρωτεύουσες για το ίδιο έτος.
   6.   Οι πόλεις μπορεί να επιλέξουν να συμπεριλάβουν στο πρόγραμμα την περιφέρειά τους.
   Άρθρο 4
   Κριτήρια για το πολιτιστικό πρόγραμμα
   Το πολιτιστικό πρόγραμμα πληροί τα κάτωθι κριτήρια, που χωρίζονται σε δύο κατηγορίες: «ευρωπαϊκή διάσταση» και «πόλη και πολίτες».

               1.

               Όσον αφορά την «ευρωπαϊκή διάσταση», το πρόγραμμα:

                           α)

                           ενισχύει τη συνεργασία μεταξύ πολιτιστικών φορέων, καλλιτεχνών και πόλεων από τα αντίστοιχα κράτη μέλη και άλλα κράτη μέλη σε όλους τους πολιτιστικούς τομείς·

                           β)

                           καταδεικνύει τον πλούτο της πολιτιστικής πολυμορφίας στην Ευρώπη·

                           γ)

                           αναδεικνύει τις κοινές πτυχές των ευρωπαϊκών πολιτισμών.

               2.

               Όσον αφορά την κατηγορία «πόλη και πολίτες», το πρόγραμμα:

                           α)

                           ενισχύει τη συμμετοχή των πολιτών που ζουν στην πόλη και τα περίχωρά της και κεντρίζει το ενδιαφέρον τους καθώς και το ενδιαφέρον πολιτών από το εξωτερικό·

                           β)

                           είναι βιώσιμο και αποτελεί αναπόσπαστο μέρος της μακροπρόθεσμης πολιτιστικής και κοινωνικής ανάπτυξης της πόλης.

         Άρθρο 5
   Υποβολή αιτήσεων
   1.   Πρόσκληση υποβολής αιτήσεων δημοσιεύεται από κάθε ενδιαφερόμενο κράτος μέλος το αργότερο έξι έτη πριν από την έναρξη της εν λόγω εκδήλωσης.
   Κάθε πρόσκληση υποβολής αιτήσεων, που απευθύνεται στις υποψήφιες για τον τίτλο πόλεις, αναφέρεται στα κριτήρια του άρθρου 4 της παρούσας απόφασης και τα καθοδηγητικά στοιχεία που διατίθενται στον ιστοχώρο της Επιτροπής.
   Η προθεσμία υποβολής αιτήσεων ενόψει κάθε σχετικής πρόσκλησης υποβολής αιτήσεων λήγει το αργότερο δέκα μήνες από τη δημοσίευσή της.
   Οι αιτήσεις που υποβάλλονται στο πλαίσιο πρόσκλησης υποβολής αιτήσεων παρουσιάζουν το διάγραμμα του προγράμματος που η υποψήφια πόλη σκοπεύει να υλοποιήσει κατά το δεδομένο έτος.
   2.   Οι αιτήσεις κοινοποιούνται στην Επιτροπή από το ενδιαφερόμενο κράτος μέλος.
   Άρθρο 6
   Επιτροπή επιλογής
   1.   Συγκροτείται επιτροπή ελέγχου για κάθε κράτος μέλος, η οποία αξιολογεί τις αιτήσεις των υποψήφιων πόλεων. Κάθε επιτροπή επιλογής συνιστά την υποψηφιότητα μίας πόλης του ενδιαφερόμενου κράτους μέλους.
   2.   Κάθε επιτροπή επιλογής αποτελείται από 13 μέλη, επτά από τα οποία είναι τα πρόσωπα που ορίζονται από τα ευρωπαϊκά θεσμικά όργανα κατά την παράγραφο 4. Τα υπόλοιπα έξι μέλη ορίζονται από το ενδιαφερόμενο κράτος μέλος κατόπιν διαβουλεύσεως με την Επιτροπή. Το ενδιαφερόμενο κράτος μέλος διορίζει εν συνεχεία την επιτροπή επιλογής. Η επιτροπή ορίζει τον πρόεδρό της μεταξύ των προσώπων που ορίζονται από το Ευρωπαϊκό Κοινοβούλιο, το Συμβούλιο, την Επιτροπή και την Επιτροπή των Περιφερειών.
   3.   Τα μέλη της επιτροπής επιλογής είναι ανεξάρτητοι εμπειρογνώμονες χωρίς συγκρούσεις συμφερόντων όσον αφορά τις πόλεις που ανταποκρίθηκαν στην πρόσκληση υποβολής υποψηφιοτήτων και με ουσιαστική εμπειρία και επαγγελματική πείρα στον πολιτιστικό τομέα, στην πολιτιστική ανάπτυξη πόλεων ή στη διοργάνωση της Πολιτιστικής Πρωτεύουσας της Ευρώπης.
   4.   Τα ευρωπαϊκά θεσμικά όργανα ορίζουν τα μέλη των επιτροπών επιλογής για χρονικό διάστημα τριών ετών ως εξής: δύο από το Ευρωπαϊκό Κοινοβούλιο, δύο από το Συμβούλιο, δύο από την Επιτροπή και ένα από την Επιτροπή των Περιφερειών. Κατ’ εξαίρεση, το πρώτο έτος ισχύος της παρούσας απόφασης διορίζονται δύο εμπειρογνώμονες από την Επιτροπή για ένα έτος, δύο από το Ευρωπαϊκό Κοινοβούλιο για δύο έτη, δύο από το Συμβούλιο για τρία έτη και ένας από την Επιτροπή των Περιφερειών για τρία έτη.
   Άρθρο 7
   Προεπιλογή
   1.   Κάθε ενδιαφερόμενο κράτος μέλος συγκαλεί την οικεία επιτροπή επιλογής του άρθρου 6 για μία συνάντηση προεπιλογής, το αργότερο πέντε έτη πριν από την έναρξη της εκδήλωσης.
   2.   Η επιτροπή επιλογής αξιολογεί, σύμφωνα με τα κριτήρια του άρθρου 4, τις αιτήσεις των πόλεων που ανταποκρίθηκαν στην πρόσκληση υποβολής αιτήσεων.
   Η επιτροπή επιλογής καταλήγει σε συνοπτικό κατάλογο των προεπιλεγόμενων υποψηφίων πόλεων που θα εξεταστούν περαιτέρω και καταρτίζει έκθεση σχετικά με τις αιτήσεις των υποψηφίων πόλεων καθώς και συστάσεις προς τις προεπιλεγείσες υποψήφιες πόλεις.
   3.   Η επιτροπή επιλογής υποβάλλει την έκθεσή της στο οικείο κράτος μέλος και στην Επιτροπή. Κάθε ενδιαφερόμενο κράτος μέλος εγκρίνει επισήμως τον συνοπτικό κατάλογο βάσει της εκθέσεως της επιτροπής επιλογής.
   Άρθρο 8
   Τελική επιλογή
   1.   Οι προεπιλεγείσες υποψήφιες πόλεις ολοκληρώνουν τις αιτήσεις τους και τις διαβιβάζουν στα οικεία κράτη μέλη, τα οποία με τη σειρά τους τις προωθούν στην Επιτροπή.
   2.   Κάθε ενδιαφερόμενο κράτος μέλος συγκαλεί την επιτροπή επιλογής για την τελική επιλογή εννέα μήνες μετά τη συνεδρίαση για την προεπιλογή.
   3.   Η επιτροπή επιλογής αξιολογεί τα τροποποιημένα προγράμματα των προεπιλεγεισών υποψηφίων πόλεων σύμφωνα με τα κριτήρια της παρούσας δράσης και τις συστάσεις που εξέδωσε η επιτροπή κατά τη συνεδρίαση προεπιλογής.
   4.   Η επιτροπή επιλογής καταρτίζει έκθεση σχετικά με τα προγράμματα των προεπιλεγέντων υποψηφίων πόλεων και εισηγείται την υποψηφιότητα μίας πόλης του ενδιαφερομένου κράτους μέλους ως Πολιτιστικής Πρωτεύουσας της Ευρώπης.
   Η έκθεση περιλαμβάνει επίσης συστάσεις προς την επιλεγείσα πόλη σχετικά με την πρόοδο και τις διευθετήσεις που πρέπει να πραγματοποιηθούν μέχρι το δεδομένο έτος, εάν το Συμβούλιο την ανακηρύξει Πολιτιστική Πρωτεύουσα της Ευρώπης.
   Η έκθεση υποβάλλεται στο ενδιαφερόμενο κράτος μέλος και στην Επιτροπή. Δημοσιεύεται στον ιστοχώρο της Επιτροπής.
   Άρθρο 9
   Ανακήρυξη
   1.   Κάθε ενδιαφερόμενο κράτος μέλος προτείνει μία πόλη ως Πολιτιστική Πρωτεύουσα της Ευρώπης και ενημερώνει σχετικά το Ευρωπαϊκό Κοινοβούλιο, το Συμβούλιο, την Επιτροπή και την Επιτροπή των Περιφερειών, το αργότερο τέσσερα έτη πριν από την έναρξη της εκδήλωσης.
   Η γνωστοποίηση συνοδεύεται από αιτιολόγηση της υποψηφιότητας βάσει των εκθέσεων της επιτροπής επιλογής.
   Κατά την υποβολή της υποψηφιότητας λαμβάνονται υπόψη οι συστάσεις της επιτροπής επιλογής.
   2.   Το Ευρωπαϊκό Κοινοβούλιο μπορεί να διαβιβάσει γνώμη στην Επιτροπή το αργότερο τρεις μήνες από την παραλαβή των υποψηφιοτήτων των ενδιαφερόμενων κρατών μελών.
   3.   Το Συμβούλιο, κατόπιν εισήγησης της Επιτροπής η οποία συντάσσεται υπό το πρίσμα της γνώμης του Ευρωπαϊκού Κοινοβουλίου και της αιτιολόγησης που βασίζεται στις εκθέσεις των κριτικών επιτροπών, ανακηρύσσει επίσημα τις εν λόγω πόλεις Πολιτιστικές Πρωτεύουσες της Ευρώπης του έτους για το οποίο υπέβαλαν υποψηφιότητα.
   Άρθρο 10
   Εποπτική και συμβουλευτική επιτροπή
   1.   Δημιουργείται εποπτική και συμβουλευτική επιτροπή για να εποπτεύει την εφαρμογή των στόχων και των κριτηρίων της δράσης και να παρέχει στήριξη και καθοδήγηση στις πολιτιστικές πρωτεύουσες της Ευρώπης από τη στιγμή της ανακήρυξής τους έως την έναρξη της εκδήλωσης της Πολιτιστικής Πρωτεύουσας της Ευρώπης.
   2.   Η επιτροπή απαρτίζεται από τους επτά εμπειρογνώμονες που έχουν ορίσει το Ευρωπαϊκό Κοινοβούλιο, το Συμβούλιο, η Επιτροπή και η Επιτροπή των Περιφερειών, κατά το άρθρο 6 παράγραφος 4. Επί πλέον, το ενδιαφερόμενο κράτος μέλος ορίζει στην εν λόγω επιτροπή έναν παρατηρητή.
   3.   Οι ενδιαφερόμενες πόλεις διαβιβάζουν στην Επιτροπή εκθέσεις προόδου το αργότερο τρεις μήνες πριν από τις συνεδριάσεις της επιτροπής επιλογής.
   4.   Η Επιτροπή συγκαλεί την επιτροπή και τους εκπροσώπους της ενδιαφερόμενης πόλης. Η επιτροπή συγκαλείται δύο φορές για να γνωμοδοτήσει και να λάβει γνώση των προετοιμασιών για την εκδήλωση με σκοπό να βοηθήσει τις πόλεις να συστήσουν πρόγραμμα υψηλής ποιότητας με έντονη ευρωπαϊκή διάσταση. Η πρώτη συνεδρίασή της πραγματοποιείται το αργότερο δύο έτη πριν από την εκδήλωση και η δεύτερη το αργότερο οκτώ μήνες πριν από την εκδήλωση.
   5.   Μετά από κάθε συνεδρίαση, η κριτική επιτροπή συντάσσει έκθεση σχετικά με την κατάσταση της προετοιμασίας της εκδήλωσης και των μέτρων που πρέπει να ληφθούν. Οι εκθέσεις αποδίδουν ιδιαίτερη σημασία στην ευρωπαϊκή προστιθέμενη αξία της εκδήλωσης, σύμφωνα με τα κριτήρια του άρθρου 4 και τις συστάσεις που περιέχονται στις εκθέσεις της επιτροπής επιλογής και της εποπτικής και συμβουλευτικής επιτροπής.
   6.   Οι εκθέσεις διαβιβάζονται στην Επιτροπή και στις ενδιαφερόμενες πόλεις και κράτη μέλη. Δημοσιεύονται στον ιστοχώρο της Επιτροπής.
   Άρθρο 11
   Βραβείο
   Με βάση την έκθεση που συντάσσει η εποπτική και συμβουλευτική επιτροπή μετά τη δεύτερη συνεδρίασή της κατά το άρθρο 10 παράγραφος 4 η Επιτροπή απονέμει στις ανακηρυχθείσες πόλεις χρηματικό βραβείο προς τιμήν της Μελίνας Μερκούρη, υπό την προϋπόθεση ότι αυτές πληρούν τα κριτήρια του άρθρου 4 και έχουν εφαρμόσει τις συστάσεις που διατύπωσαν τόσο η κριτική, όσο και η εποπτική και συμβουλευτική επιτροπή. Το βραβείο απονέμεται εις το ακέραιο το αργότερο τρεις μήνες πριν την έναρξη του αντίστοιχου έτους.
   Άρθρο 12
   Αξιολόγηση
   Κάθε χρόνο η Επιτροπή εξασφαλίζει την εξωτερική και ανεξάρτητη αξιολόγηση των αποτελεσμάτων της εκδήλωσης Πολιτιστική Πρωτεύουσα της Ευρώπης του προηγούμενου έτους σύμφωνα με τους στόχους και τα κριτήρια της δράσης που καθορίζονται στην παρούσα απόφαση.
   Η Επιτροπή υποβάλλει έκθεση της αξιολόγησης αυτής στο Ευρωπαϊκό Κοινοβούλιο, το Συμβούλιο και την Επιτροπή των Περιφερειών μέχρι τα τέλη του έτους που έπεται της εκδήλωσης της Πολιτιστικής Πρωτεύουσας της Ευρώπης.
   Άρθρο 13
   Κατάργηση
   Η απόφαση αριθ. 1419/1999/ΕΚ καταργείται. Η εν λόγω απόφαση εξακολουθεί ωστόσο να εφαρμόζεται στις περιπτώσεις των πόλεων που ανακηρύχθηκαν πολιτιστικές πρωτεύουσες της Ευρώπης για τα έτη 2007, 2008 και 2009.
   Άρθρο 14
   Μεταβατικές διατάξεις
   1.   Οι πόλεις που ανακηρύσσονται Πολιτιστικές Πρωτεύουσες της Ευρώπης για το έτος 2010 βάσει της απόφασης αριθ. 1419/1999/ΕΚ, υποβάλλονται στη διαδικασία εποπτείας του άρθρου 10 της παρούσας απόφασης. Η Επιτροπή απονέμει βραβείο στις ανακηρυχθείσες πόλεις βάσει του άρθρου 11 της παρούσας απόφασης.
   2.   Κατά παρέκκλιση από τα άρθρα 3 έως 9, η διαδικασία ανακήρυξης των Πρωτευουσών της Ευρώπης για τα έτη 2011 και 2012 διέπεται από την ακόλουθη διαδικασία λήψης αποφάσεων:

               1.

               Οι πόλεις των κρατών μελών ανακηρύσσονται Πολιτιστικές Πρωτεύουσες της Ευρώπης, σύμφωνα με το παράρτημα.

               2.

               Κάθε κράτος μέλος υποβάλλει, κατά τα οριζόμενα στο παράρτημα, την υποψηφιότητα μιας ή περισσότερων πόλεων στο Ευρωπαϊκό Κοινοβούλιο, στο Συμβούλιο, στην Επιτροπή και στην Επιτροπή των Περιφερειών.

               3.

               Η υποψηφιότητα υποβάλλεται τουλάχιστον τέσσερα χρόνια πριν από την έναρξη της εκδήλωσης, μπορεί δε να συνοδεύεται από εισήγηση του ενδιαφερόμενου κράτους μέλους.

               4.

               Η Επιτροπή συγκροτεί κάθε χρόνο επιτροπή επιλογής η οποία συντάσσει έκθεση για τις υποψηφιότητες βάσει των στόχων και των χαρακτηριστικών της δράσης.

               5.

               Η επιτροπή επιλογής αποτελείται από επτά κορυφαίες ανεξάρτητες προσωπικότητες, εμπειρογνώμονες στον πολιτιστικό τομέα, από τις οποίες δύο διορίζονται από το Ευρωπαϊκό Κοινοβούλιο, δύο από το Συμβούλιο, δύο από την Επιτροπή και ένας από την Επιτροπή των Περιφερειών.

               6.

               Η επιτροπή επιλογής υποβάλλει την έκθεσή της στην Επιτροπή, το Ευρωπαϊκό Κοινοβούλιο και το Συμβούλιο.

               7.

               Το Ευρωπαϊκό Κοινοβούλιο μπορεί να διαβιβάσει γνώμη στην Επιτροπή σχετικά με την υποψηφιότητα ή τις υποψηφιότητες το αργότερο τρεις μήνες από την παραλαβή της έκθεσης.

               8.

               Το Συμβούλιο, κατόπιν εισήγησης της Επιτροπής η οποία συντάσσεται υπό το πρίσμα της γνώμης του Ευρωπαϊκού Κοινοβουλίου και της έκθεσης της επιτροπής επιλογής, ανακηρύσσει επίσημα την εν λόγω πόλη Πολιτιστική Πρωτεύουσα της Ευρώπης του έτους για το οποίο υπέβαλε υποψηφιότητα.

         3.   Κατά παρέκκλιση από το άρθρο 4, στην περίπτωση των Πολιτιστικών Πρωτευουσών της Ευρώπης για τα έτη 2010, 2011 και 2012, εφαρμόζονται τα κριτήρια του άρθρου 3 και του παραρτήματος ΙΙ της απόφασης αριθ. 1419/1999/ΕΚ, εκτός αν οι εν λόγω πόλεις αποφασίσουν να βασίσουν το πρόγραμμά τους στα κριτήρια του άρθρου 4 της παρούσας απόφασης.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2007, με εξαίρεση το άρθρο 5, το οποίο εφαρμόζεται από την 23η Νοεμβρίου 2006.

      Στρασβούργο, 24 Οκτωβρίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         P. LEHTOMÄKI

      (1)  ΕΕ C 115 της 16.5.2006, σ. 56.

      (2)  Γνώμη του Ευρωπαϊκού Κοινοβουλίου της 5ης Απριλίου 2006 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 25ης Σεπτεμβρίου 2006.

      (3)  ΕΕ L 166 της 1.7.1999, σ. 1. Απόφαση όπως τροποποιήθηκε με την απόφαση αριθ. 649/2005/ΕΚ (ΕΕ L 117 της 4.5.2005, σ. 20).

      (4)  Συμπεράσματα των υπουργών πολιτισμού που συνέρχονται στα πλαίσια του Συμβουλίου της 18ης Μαΐου 1990 σχετικά με τα κριτήρια επιλογής για την «Ευρωπαϊκή Πολιτιστική Πρωτεύουσα» και σχετικά με έναν ειδικό «Ευρωπαϊκό Πολιτιστικό Μήνα» (ΕΕ C 162 της 3.7.1990, σ. 1).

      ΠΑΡΑΡΤΗΜΑ
      Σειρά υποβολής υποψηφιοτήτων για την ₫Πολιτιστική Πρωτεύουσα της Ευρώπης₻ (1)

                  2007

                  Λουξεμβούργο

                  Ρουμανία (2)

                  2008

                  Ηνωμένο Βασίλειο

                  2009

                  Αυστρία

                  Λιθουανία

                  2010

                  Γερμανία

                  Ουγγαρία

                  2011

                  Φινλανδία

                  Εσθονία

                  2012

                  Πορτογαλία

                  Σλοβενία

                  2013

                  Γαλλία

                  Σλοβακία

                  2014

                  Σουηδία

                  Λεττονία

                  2015

                  Βέλγιο

                  Τσεχική Δημοκρατία

                  2016

                  Ισπανία

                  Πολωνία

                  2017

                  Δανία

                  Κύπρος

                  2018

                  Κάτω Χώρες

                  Μάλτα

                  2019

                  Ιταλία

                  Βουλγαρία (3)

         (1)  Η Ιρλανδία είχε δικαίωμα να ορίσει ₫Πολιτιστική Πρωτεύουσα της Ευρώπης₻ το 2005 και η Ελλάδα το 2006.

         (2)  Με βάση τις διατάξεις της απόφασης αριθ. 1419/1999/ΕΚ, Πολιτιστική Πρωτεύουσα της Ευρώπης για το 2007 ανακηρύχθηκε η ρουμανική πόλη Σίμπιου.

         (3)  Εφόσον προσχωρήσει στην ΕΕ, η Βουλγαρία θα συμμετάσχει στην εκδήλωση της Πολιτιστικής Πρωτεύουσας της Ευρώπης για το 2019.


Avis juridique important

|

32004D0121

2004/121/ΕΚ: Απόφαση της Επιτροπής, της 6ης Φεβρουαρίου 2004, για την αναθεώρηση των κατώτατων ορίων που αναφέρονται στο άρθρο 157 στοιχείο β) και στο άρθρο 158 παράγραφος 1 στοιχεία α) και γ) του κανονισμού (ΕΚ, Ευρατόμ) αριθ. 2342/2002, της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του δημοσιονομικού κανονισμού

Επίσημη Εφημερίδα αριθ. L 036 της 07/02/2004 σ. 0058 - 0058

Απόφαση της Επιτροπήςτης 6ης Φεβρουαρίου 2004για την αναθεώρηση των κατώτατων ορίων που αναφέρονται στο άρθρο 157 στοιχείο β) και στο άρθρο 158 παράγραφος 1 στοιχεία α) και γ) του κανονισμού (ΕΚ, Ευρατόμ) αριθ. 2342/2002, της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του δημοσιονομικού κανονισμού(2004/121/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τον κανονισμό (ΕΚ, Eυρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Eυρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων(1), και ιδίως το άρθρο 271,Εκτιμώντας τα ακόλουθα:(1) Το άρθρο 271 παράγραφος 2 προβλέπει τη διετή αναθεώρηση των κατώτατων ορίων που εφαρμόζονται για τη σύναψη των δημοσίων συμβάσεων σύμφωνα με τις διατάξεις που προβλέπονται στις οδηγίες για το συντονισμό των διαδικασιών σύναψης δημοσίων συμβάσεων.(2) Στην Επίσημη Εφημερίδα(2) δημοσιεύθηκε το αντίστοιχο ποσό σε ευρώ των κατώτατων ορίων, τα οποία στις οδηγίες ορίζονται σε ΕΤΔ (DTS)(3), προς εφαρμογή από την 1η Ιανουαρίου 2004,ΑΠΟΦΑΣΙΖΕΙ:Άρθρο 1Τα αντίστοιχα ποσά σε ευρώ των κατώτατων ορίων που εφαρμόζονται για τη σύναψη δημοσίων συμβάσεων αναθεωρούνται ως εξής, από την 1η Ιανουαρίου 2004:>ΘΕΣΗ ΠΙΝΑΚΑ>Άρθρο 2Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Γνωστοποιείται στα λοιπά θεσμικά και άλλα όργανα με φροντίδα του υπόλογου της Επιτροπής.Βρυξέλλες, 6 Φεβρουαρίου 2004.Για την ΕπιτροπήMichaele SchreyerΜέλος της Επιτροπής(1) ΕΕ L 357 της 31.12.2002, σ. 1.(2) ΕΕ C 309 της 19.12.2003, σ. 14.(3) Ειδικά τραβηκτικά δικαιώματα.


title: 2014/81/ΕΕ: Απόφαση του Συμβουλίου, της 11ης Φεβρουαρίου 2014 , για τον διορισμό στην Επιτροπή των Περιφερειών ενός αναπληρωματικού μέλους από τη Γερμανία

text:
               14.2.2014

               EL

               Επίσημη Εφημερίδα της Ευρωπαϊκής Ένωσης

               L 44/50

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 11ης Φεβρουαρίου 2014
   για τον διορισμό στην Επιτροπή των Περιφερειών ενός αναπληρωματικού μέλους από τη Γερμανία
   (2014/81/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση αναπληρωματικού μέλους της Επιτροπής των Περιφερειών έχει κενωθεί λόγω της λήξης της θητείας της κ. Ursula MÄNNLE,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               ο Δρ Franz RIEGER, Mitglied des Landtags.

         Άρθρο 2
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 11 Φεβρουαρίου 2014.

            Για το Συμβούλιο

            Ο Πρόεδρος

         Ε. ΒΕΝΙΖΕΛΟΣ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: 2009/892/ΕΚ: Απόφαση του Συμβουλίου, της 30ής Νοεμβρίου 2009 , για τη χορήγηση μακροοικονομικής χρηματοδοτικής συνδρομής στη Σερβία

text:
               5.12.2009

               EL

               Επίσημη Εφημερίδα της Ευρωπαϊκής Ένωσης

               L 320/9

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Νοεμβρίου 2009
   για τη χορήγηση μακροοικονομικής χρηματοδοτικής συνδρομής στη Σερβία
   (2009/892/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Μετά τη διαβούλευση με την Οικονομική και Δημοσιονομική Επιτροπή,
   Εκτιμώντας τα ακόλουθα:

               (1)

               Οι σχέσεις μεταξύ της Σερβίας και της Ευρωπαϊκής Ένωσης (ΕΕ) αναπτύσσονται εντός του πλαισίου της διαδικασίας σταθεροποίησης και σύνδεσης και της Ευρωπαϊκής εταιρικής σχέσης. Στις 29 Απριλίου 2008, η Σερβία και η Επιτροπή υπέγραψαν συμφωνία σταθεροποίησης και σύνδεσης και την ενδιάμεση συμφωνία για το εμπόριο και εμπορικά θέματα.

               (2)

               Από το δεύτερο εξάμηνο του 2008, η οικονομία της Σερβίας πλήττεται όλο και περισσότερο από τη διεθνή χρηματοπιστωτική κρίση με τη μείωση της παραγωγής, τη μείωση των φορολογικών εσόδων και την αύξηση των εξωτερικών χρηματοδοτικών αναγκών.

               (3)

               Η σταθεροποίηση και η ανάκαμψη της οικονομίας της Σερβίας τυγχάνει χρηματοδοτικής στήριξης από το Διεθνές Νομισματικό Ταμείο (ΔΝΤ). Τον Νοέμβριο του 2008, οι σερβικές αρχές συνήψαν αρχικά μια νέα συμφωνία Stand-By με το ΔΝΤ, η οποία εγκρίθηκε τον Ιανουάριο του 2009.

               (4)

               Μετά από περαιτέρω επιδείνωση της οικονομικής κατάστασης και την αναγκαία αναθεώρηση των οικονομικών παραδοχών του προγράμματος, καθώς και την αύξηση των εξωτερικών χρηματοδοτικών αναγκών, επιτεύχθηκε συμφωνία μεταξύ της Σερβίας και του ΔΝΤ τον Μάρτιο του 2009 για τη μετατροπή της συμφωνίας Stand-By σε ένα πρόγραμμα συνδρομής που προβλέπει την εκταμίευση 3 δισεκατ. EUR, το οποίο εγκρίθηκε στις 15 Μαΐου 2009 από το Συμβούλιο του ΔΝΤ.

               (5)

               Το 2009 και 2010, η Κοινότητα προτίθεται να παράσχει στο πλαίσιο του Μηχανισμού Προενταξιακής Βοήθειας επιχορηγήσεις για τη στήριξη του προϋπολογισμού, συνολικού ύψους 100 δισεκατ. EUR.

               (6)

               Η Σερβία ζήτησε πρόσθετη κοινοτική μακροοικονομική χρηματοδοτική συνδρομή λόγω της επιδείνωσης της κατάστασης της οικονομίας της και των οικονομικών προοπτικών της.

               (7)

               Δεδομένου ότι στο ισοζύγιο πληρωμών το 2010 παραμένει ένα χρηματοδοτικό κενό, η μακροοικονομική χρηματοδοτική συνδρομή θεωρείται ότι αποτελεί την κατάλληλη απάντηση στο αίτημα που υπέβαλε η Σερβία, υπό τις τρέχουσες έκτακτες περιστάσεις, για τη στήριξη της οικονομικής σταθεροποίησης σε συνδυασμό με το τρέχον πρόγραμμα του ΔΝΤ. Η παρούσα χρηματοδοτική συνδρομή αναμένεται επίσης να συμβάλει στην αντιμετώπιση των αναγκών χρηματοδότησης του προϋπολογισμού.

               (8)

               Προκειμένου να διασφαλισθεί η αποτελεσματική προστασία των οικονομικών συμφερόντων της Κοινότητας σε σχέση με την παρούσα μακροοικονομική χρηματοδοτική συνδρομή, είναι απαραίτητο να λάβει η Σερβία τα κατάλληλα μέτρα πρόληψης και καταπολέμησης της απάτης, της διαφθοράς και άλλων παρατυπιών που συνδέονται με τη συνδρομή αυτή καθώς και να προβλεφθούν έλεγχοι από την Επιτροπή και λογιστικοί έλεγχοι από το Ελεγκτικό Συνέδριο.

               (9)

               Η αποδέσμευση της παρούσας χρηματοδοτικής συνδρομής δεν θίγει τις εξουσίες της αρμόδιας για τον προϋπολογισμό αρχής.

               (10)

               Η διαχείριση της παρούσας συνδρομής θα πρέπει να πραγματοποιηθεί από την Επιτροπή, σε διαβούλευση με την Οικονομική και Δημοσιονομική Επιτροπή.

               (11)

               Η συνθήκη δεν προβλέπει άλλες εξουσίες, εκτός από εκείνες του άρθρου 308, για την έκδοση της παρούσας απόφασης,

         ΑΠΟΦΑΣΙΖΕΙ:
   Άρθρο 1
   1.   Η Κοινότητα διαθέτει στη Σερβία μακροοικονομική χρηματοδοτική συνδρομή υπό μορφή δανειακής διευκόλυνσης μέγιστου ύψους 200 δισεκατ. EUR και ανώτατης μέσης διάρκειας 15 ετών για τη στήριξη της οικονομικής σταθεροποίησης της Σερβίας και την κάλυψη των αναγκών της όσον αφορά το ισοζύγιο πληρωμών και τον προϋπολογισμό της, όπως προσδιορίζεται στο τρέχον πρόγραμμα του ΔΝΤ.
   2.   Προς τούτο, η Επιτροπή εξουσιοδοτείται να δανεισθεί εξ ονόματος της Ευρωπαϊκής Κοινότητας τους αναγκαίους πόρους.
   3.   Η Επιτροπή διαχειρίζεται την αποδέσμευση της κοινοτικής χρηματοδοτικής συνδρομής σε στενή συνεργασία με την Οικονομική και Δημοσιονομική Επιτροπή και κατά τρόπο συνεπή προς τις συμφωνίες ή μνημόνια που έχουν επιτευχθεί μεταξύ του ΔΝΤ και της Σερβίας.
   4.   Η χρηματοδοτική συνδρομή της Κοινότητας διατίθεται για δύο έτη, αρχής γενομένης από την πρώτη μέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1. Ωστόσο, εάν το απαιτούν οι περιστάσεις, η Επιτροπή μπορεί να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διάθεσης της συνδρομής κατά ένα έτος, το πολύ.
   Άρθρο 2
   1.   Η Επιτροπή εξουσιοδοτείται να συμφωνήσει με τις αρχές της Σερβίας, μετά από διαβούλευση με την Οικονομική και Δημοσιονομική Επιτροπή, τους όρους οικονομικής πολιτικής οι οποίοι συνοδεύουν την κοινοτική μακροοικονομική συνδρομή και οι οποίοι καθορίζονται σε μνημόνιο συμφωνίας. Οι όροι συνάδουν με τις συμφωνίες ή μνημόνια που έχουν επιτευχθεί μεταξύ του ΔΝΤ και της Σερβίας. Οι λεπτομερείς χρηματοδοτικοί όροι της συνδρομής καθορίζονται σε συμφωνία δανείου η οποία θα συμφωνηθεί μεταξύ της Επιτροπής και των σερβικών αρχών.
   2.   Κατά την υλοποίηση της κοινοτικής χρηματοδοτικής συνδρομής, η Επιτροπή ελέγχει την καταλληλότητα του χρηματοδοτικού πλαισίου, των διοικητικών διαδικασιών και των μηχανισμών εσωτερικού και εξωτερικού ελέγχου της Σερβίας που σχετίζονται με τη συνδρομή αυτή.
   3.   Η Επιτροπή ελέγχει σε τακτά διαστήματα εάν οι οικονομικές πολιτικές της Σερβίας είναι σύμφωνες με τους στόχους της κοινοτικής συνδρομής και εάν πληρούνται ικανοποιητικά οι συμφωνηθέντες όροι οικονομικής πολιτικής. Στο πλαίσιο αυτού του ελέγχου, η Επιτροπή συντονίζεται στενά με τα όργανα του Bretton Woods και, εφόσον απαιτείται, με την Οικονομική και Δημοσιονομική Επιτροπή.
   Άρθρο 3
   1.   Η κοινοτική χρηματοδοτική συνδρομή διατίθεται στη Σερβία σε δύο δόσεις δανείου, εφόσον πληρούνται οι όροι της παραγράφου 2. Το ύψος των δόσεων δανείου καθορίζεται σε μνημόνιο συμφωνίας.
   2.   Η Επιτροπή αποφασίζει την αποδέσμευση των δόσεων η οποία εξαρτάται από την ικανοποιητική πλήρωση των όρων οικονομικής πολιτικής που έχουν συμφωνηθεί στο μνημόνιο συμφωνίας. Η εκταμίευση της δεύτερης δόσης πραγματοποιείται τουλάχιστον τρεις μήνες μετά την εκταμίευση της πρώτης δόσης.
   3.   Τα κοινοτικά κονδύλια καταβάλλονται στην Εθνική Τράπεζας της Σερβίας. Με την επιφύλαξη των διατάξεων που πρόκειται να συμφωνηθούν στο μνημόνιο συμφωνίας, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, το αντίστοιχο ποσό των κονδυλίων αυτών, εκφρασμένο σε τοπικό νόμισμα, μπορεί να μεταφερθεί στο Δημόσιο Ταμείο της Σερβίας, ως τελικό αποδέκτη.
   Άρθρο 4
   1.   Οι κοινοτικές δανειοληπτικές και δανειοδοτικές πράξεις που αναφέρονται στην παρούσα απόφαση διενεργούνται σε ευρώ με την ίδια τοκοφόρο ημερομηνία και δεν συνεπάγονται για την Κοινότητα μετατροπή των προθεσμιών λήξης ούτε ανάληψη κινδύνου συναλλάγματος ή επιτοκίου ή άλλου εμπορικού κινδύνου.
   2.   Κατόπιν αιτήματος της Σερβίας, η Επιτροπή λαμβάνει τα απαραίτητα μέτρα προκειμένου να διασφαλισθεί ότι στους όρους του δανείου περιλαμβάνεται ρήτρα πρόωρης εξόφλησης συνοδευόμενη από αντίστοιχη ρήτρα στους όρους και προυποθέσεις των δανειοληπτικών πράξεων.
   3.   Κατόπιν αιτήματος της Σερβίας, και εφόσον οι περιστάσεις επιτρέπουν τη μείωση του επιτοκίου του δανείου, η Επιτροπή μπορεί να αναχρηματοδοτήσει το σύνολο ή μέρος των αρχικών δανειοληπτικών της πράξεων ή να αναδιαρθρώσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναδιάρθρωσης διενεργούνται υπό τους όρους που προβλέπονται στην παράγραφο 1 και δεν έχουν ως αποτέλεσμα την παράταση της μέσης διάρκειας των οικείων δανειοληπτικών πράξεων, ούτε την αύξηση του υπολοίπου κεφαλαίου που οφείλεται κατά την ημερομηνία διεξαγωγής των πράξεων αναχρηματοδότησης ή αναδιάρθρωσης.
   4.   Το σύνολο των εξόδων της Κοινότητας που απορρέουν από τις δανειοληπτικές και τις δανειοδοτικές πράξεις στο πλαίσιο της παρούσας απόφασης βαρύνουν την Σερβία.
   5.   Η Οικονομική και Δημοσιονομική Επιτροπή ενημερώνεται για εξελίξεις που αφορούν τις πράξεις που αναφέρονται στις παραγράφους 2 και 3.
   Άρθρο 5
   Η παρούσα κοινοτική χρηματοδοτική συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (1), και τους κανόνες εφαρμογής του (2). Ειδικότερα, το μνημόνιο συμφωνίας και η συμφωνία δανείου που θα συμφωνηθούν με τις αρχές της Σερβίας προβλέπουν τη λήψη κατάλληλων μέτρων από τη Σερβία για την πρόληψη και την καταπολέμηση της απάτης, της διαφθοράς και άλλων παρατυπιών που επηρεάζουν τη συνδρομή. Επιπλέον, προβλέπουν την πραγματοποίηση ελέγχων από την Επιτροπή, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), με δικαίωμα διενέργειας επιτόπιων ελέγχων και επιθεωρήσεων, καθώς και λογιστικών ελέγχων από το Ελεγκτικό Συνέδριο, κατά περίπτωση, επιτόπιων.
   Άρθρο 6
   Η Επιτροπή υποβάλλει κατ’ έτος, έως τις 31 Αυγούστου, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος. Στην έκθεση παρουσιάζεται η σχέση μεταξύ των όρων πολιτικής που καθορίζονται σε μνημόνιο συμφωνίας σύμφωνα με το άρθρο 2 παράγραφος 1, των τρεχουσών οικονομικών και δημοσιονομικών επιδόσεων της Σερβίας, και της απόφασης της Επιτροπής να εκταμιεύσει τις δόσεις της συνδρομής.
   Άρθρο 7
   Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  ΕΕ L 248 της 16.9.2002, σ. 1.

      (2)  Κανονισμός (ΕΚ, Ευρατόμ) αριθ. 2342/2002 της Επιτροπής (ΕΕ L 357 της 31.12.2002, σ. 1).


Avis juridique important

|

32002D0058

2002/58/ΕΚ: Απόφαση του Συμβουλίου, της 17ης Δεκεμβρίου 2001, σχετικά με τη σύναψη πρόσθετου πρωτοκόλλου στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, για τον καθορισμό των εμπορικών ρυθμίσεων για ψάρια και προϊόντα αλιείας

Επίσημη Εφημερίδα αριθ. L 023 της 25/01/2002 σ. 0034 - 0034

Απόφαση του Συμβουλίουτης 17ης Δεκεμβρίου 2001σχετικά με τη σύναψη πρόσθετου πρωτοκόλλου στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, για τον καθορισμό των εμπορικών ρυθμίσεων για ψάρια και προϊόντα αλιείας(2002/58/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση,την πρόταση της Επιτροπής,Εκτιμώντας τα ακόλουθα:(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, όπως τροποποιήθηκε με το πρωτόκολλο προσαρμογής των εμπορικών πτυχών της εν λόγω συμφωνίας(1), είναι σκόπιμο να συμπληρωθεί με πρόσθετο πρωτόκολλο βάσει του οποίου θα εφαρμόζονται προτιμησιακοί όροι για την εισαγωγή στην Κοινότητα ψαριών και προϊόντων αλιείας καταγωγής Δημοκρατίας της Λιθουανίας και στη Δημοκρατία της Λιθουανίας ψαριών και προϊόντων αλιείας καταγωγής Κοινότητας.(2) Για το σκοπό αυτό, θα πρέπει να προστεθεί στην εν λόγω ευρωπαϊκή συμφωνία νέο πρωτόκολλο που θα καθορίζει εμπορικές ρυθμίσεις για ψάρια και προϊόντα αλιείας.(3) Θα πρέπει να εγκριθεί το πρωτόκολλο,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας το πρόσθετο πρωτόκολλο, στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, για τον καθορισμό των εμπορικών ρυθμίσεων για ψάρια και προϊόντα αλιείας.Το κείμενο του πρωτοκόλλου επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.Βρυξέλλες, 17 Δεκεμβρίου 2001.Για το ΣυμβούλιοΟ ΠρόεδροςA. Neyts-Uyttebroeck(1) ΕΕ L 51 της 20.2.1998, σ. 3.


title: 2012/271/ΕΕ: Απόφαση του Συμβουλίου, της 24ης Απριλίου 2012 , για τη θέση που πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής του ΕΟΧ όσον αφορά την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

text:
               24.5.2012

               EL

               Επίσημη Εφημερίδα της Ευρωπαϊκής Ένωσης

               L 134/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Απριλίου 2012
   για τη θέση που πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής του ΕΟΧ όσον αφορά την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   (2012/271/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 196 και το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το πρωτόκολλο 31 της συμφωνίας για τον Ευρωπαϊκό Οικονομικό Χώρο (2) («συμφωνία για τον ΕΟΧ») περιλαμβάνει ειδικές διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

               (2)

               Είναι σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ σε δραστηριότητες εκτός των τεσσάρων ελευθεριών.

               (3)

               Προκειμένου να επεκταθεί η συνεργασία αυτή, το πρωτόκολλο 31 της συμφωνίας για τον ΕΟΧ θα πρέπει να τροποποιηθεί ενσωματώνοντας στο πεδίο εφαρμογής του την οδηγία 2008/114/ΕΚ του Συμβουλίου, της 8ης Δεκεμβρίου 2008, σχετικά με τον προσδιορισμό και τον χαρακτηρισμό των ευρωπαϊκών υποδομών ζωτικής σημασίας, και σχετικά με την αξιολόγηση της ανάγκης βελτίωσης της προστασίας τους (3).

               (4)

               Η θέση της Ένωσης στη Μεικτή Επιτροπή του ΕΟΧ θα πρέπει επομένως να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση στη Μεικτή Επιτροπή του ΕΟΧ για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 24 Απριλίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  ΕΕ L 345 της 23.12.2008, σ. 75.

      ΣΧΕΔΙΟ
      ΑΠΟΦΑΣΗ αριθ. …/2012 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της
      για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως τα άρθρα 86 και 98,
      Εκτιμώντας τα ακόλουθα:

                  (1)

                  Το πρωτόκολλο 31 της συμφωνίας για τον ΕΟΧ τροποποιήθηκε με την απόφαση αριθ. …/… της Μεικτής Επιτροπής του ΕΟΧ, της … (1).

                  (2)

                  Είναι σκόπιμο να επεκταθεί η συνεργασία των συμβαλλόμενων μερών της συμφωνίας προκειμένου να συμπεριληφθεί η οδηγία 2008/114/ΕΚ του Συμβουλίου, της 8ης Δεκεμβρίου 2008, σχετικά με τον προσδιορισμό και τον χαρακτηρισμό των ευρωπαϊκών υποδομών ζωτικής σημασίας, και σχετικά με την αξιολόγηση της ανάγκης βελτίωσης της προστασίας τους (2).

                  (3)

                  Το πρωτόκολλο 31 της συμφωνίας για τον ΕΟΧ θα πρέπει επομένως να τροποποιηθεί προκειμένου να καταστεί δυνατή η εν λόγω επέκταση της συνεργασίας,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η ακόλουθη παράγραφος προστίθεται στο άρθρο 10 του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών:

                     «9.

                                 α)

                                 Τα συμβαλλόμενα μέρη συνεργάζονται μεταξύ τους στους τομείς που καλύπτει η ακόλουθη πράξη:

                                             —

                                                32008 L 0114: οδηγία 2008/114/ΕΚ του Συμβουλίου, της 8ης Δεκεμβρίου 2008, σχετικά με τον προσδιορισμό και τον χαρακτηρισμό των ευρωπαϊκών υποδομών ζωτικής σημασίας, και σχετικά με την αξιολόγηση της ανάγκης βελτίωσης της προστασίας τους (ΕΕ L 345 της 23.12.2008, σ. 75).

                                 β)

                                 Για να υλοποιηθούν οι στόχοι που καθορίζονται στην οδηγία 2008/114/ΕΚ, τα συμβαλλόμενα μέρη χρησιμοποιούν τις κατάλληλες μορφές συνεργασίας που αναφέρονται στο άρθρο 80 της συμφωνίας για τον ΕΟΧ.

                                 γ)

                                 Δυνάμει του άρθρου 79 παράγραφος 3 της συμφωνίας για τον ΕΟΧ, το μέρος VII (θεσμικές διατάξεις) της συμφωνίας για τον ΕΟΧ, με εξαίρεση των τμημάτων 1 και 2 του κεφαλαίου 3, εφαρμόζεται στην παρούσα παράγραφο.».

      Άρθρο 2
      Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας για τον ΕΟΧ (3).
      Άρθρο 3
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

         …, …

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  ΕΕ L …

         (2)  ΕΕ L 345 της 23.12.2008, σ. 75.

         (3)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2014/446/ΕΕ: Απόφαση του Συμβουλίου, της 8ης Ιουλίου 2014 , για το διορισμό δύο μελών της Επιτροπής των Περιφερειών από την Ιταλία

text:
               10.7.2014

               EL

               Επίσημη Εφημερίδα της Ευρωπαϊκής Ένωσης

               L 201/27

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   για το διορισμό δύο μελών της Επιτροπής των Περιφερειών από την Ιταλία

      (2014/446/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της ιταλικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για το διορισμό τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015. Στις 3 Ιουνίου 2010, με την απόφαση 2010/311/ΕΕ (3), διορίσθηκε ο κ. Roberto COTA ως τακτικό μέλος μέχρι τις 25 Ιανουαρίου 2015.

               (2)

               Με τη λήξη της θητείας των κκ. Giovanni CHIODI και Roberto COTA κενώθηκαν δύο θέσεις τακτικών μελών της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών ως τακτικά μέλη, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               ο κ. Luciano D'ALFONSO, Presidente della Regione Abruzzo

               —

               ο κ. Sergio CHIAMPARINO, Presidente della Regione Piemonte.

         Άρθρο 2
   Η παρούσα απόφαση τίθεται σε ισχύ την ημέρα της έκδοσής της.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.

      (3)  ΕΕ L 140 της 8.6.2010, σ. 26.


title: Απόφαση του Ευρωπαϊκού Συμβουλίου Συστημικού Κινδύνου, της 16ης Σεπτεμβρίου 2014 , σχετικά με την παράταση ορισμένων προθεσμιών που ορίζονται στη σύσταση ΕΣΣΚ/2012/2 σχετικά με τη χρηματοδότηση των πιστωτικών ιδρυμάτων (ΕΣΣΚ/2014/4)

text:
               23.1.2015

               EL

               Επίσημη Εφημερίδα της Ευρωπαϊκής Ένωσης

               C 22/8

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
   της 16ης Σεπτεμβρίου 2014
   σχετικά με την παράταση ορισμένων προθεσμιών που ορίζονται στη σύσταση ΕΣΣΚ/2012/2 σχετικά με τη χρηματοδότηση των πιστωτικών ιδρυμάτων
   (ΕΣΣΚ/2014/4)
   (2015/C 22/04)
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1), και ιδίως το άρθρο 3 παράγραφος 2 στοιχεία β), στ) και ζ), το άρθρο 4 παράγραφος 2, το άρθρο 16 παράγραφος 2 και το άρθρο 17,
   Έχοντας υπόψη την απόφαση ΕΣΣΚ/2011/1 του Ευρωπαϊκού Συμβουλίου Συστημικού Κινδύνου, της 20ής Ιανουαρίου 2011, για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου (2), και ιδίως τα άρθρα 19 και 20,
   Εκτιμώντας τα ακόλουθα:

               (1)

               Στις 20 Δεκεμβρίου 2012 το Ευρωπαϊκό Συμβούλιο Συστημικού Κινδύνου (ΕΣΣΚ) εξέδωσε τη σύσταση ΕΣΣΚ/2012/2 (3). Στόχος της σύστασης είναι η παροχή κινήτρων για βιώσιμες δομές χρηματοδότησης των πιστωτικών ιδρυμάτων.

               (2)

               Προκειμένου να επιτευχθούν οι στόχοι της σύστασης ΕΣΣΚ/2012/2, οι εθνικές εποπτικές αρχές (εφεξής ΕΕΑ), οι εθνικές αρχές μακροπροληπτικής εποπτείας και η Ευρωπαϊκή Αρχή Τραπεζών (ΕΑΤ) καλούνται να λάβουν ορισμένα μέτρα εντός των προθεσμιών που ορίζονται στην ενότητα 2 παράγραφος 3.

               (3)

               Στις 31 Δεκεμβρίου 2013 το γενικό συμβούλιο αποφάσισε να παραταθούν οι εν λόγω προθεσμίες κατά έξι έως δώδεκα μήνες. Σύμφωνα με το αναθεωρημένο χρονοδιάγραμμα, οι ΕΕΑ που είναι αρμόδιες για την εποπτεία των τραπεζών, καθώς και οι ΕΕΑ και άλλες αρχές με καθήκοντα μακροπροληπτικής εποπτείας οφείλουν να διαβιβάσουν στο ΕΣΣΚ ενδιάμεση έκθεση με μια πρώτη αξιολόγηση των αποτελεσμάτων της εφαρμογής της σύστασης A σημεία 1, 2 και 3 έως τις 30 Ιουνίου 2015 και τελική έκθεση έως τις 31 Ιανουαρίου 2016. Η ΕΑΤ οφείλει να διαβιβάσει μια πρώτη έκθεση παρακολούθησης σχετικά με τη σύσταση Α σημείο 5 έως τις 30 Ιουνίου 2015 και τελική έκθεση έως τις 30 Σεπτεμβρίου 2015. Ωστόσο, ορισμένοι αποδέκτες δήλωσαν ότι δεν θα είναι δυνατή η πλήρης συμμόρφωσή τους με τις καθορισμένες προθεσμίες.

               (4)

               Πρωταρχικός στόχος του ΕΣΣΚ είναι η πρόληψη ή ο μετριασμός των συστημικών κινδύνων κατά τρόπο έγκαιρο και αποτελεσματικό. Το γενικό συμβούλιο κρίνει ότι περαιτέρω καθυστέρηση έξι μηνών για τη διαβίβαση της πρώτης έκθεσης παρακολούθησης για τη σύσταση Α σημεία 1, 2 και 3 από τις ΕΕΑ και περαιτέρω καθυστέρηση εννέα μηνών για τη διαβίβαση της πρώτης έκθεσης παρακολούθησης για τη σύσταση Α σημείο 5 από την ΕΑΤ δεν θα έθετε σε κίνδυνο την ομαλή λειτουργία των χρηματοπιστωτικών αγορών ούτε συνεπάγεται τη μη εφαρμογή των εν λόγω συστάσεων.

               (5)

               Ως εκ τούτου, το γενικό συμβούλιο αποφάσισε την παράταση των προθεσμιών που ορίζονται στη σύσταση ΕΣΣΚ/2012/2 κατά έξι μήνες όσον αφορά τη σύσταση Α σημεία 1, 2 και 3 και κατά εννέα μήνες όσον αφορά τη σύσταση Α σημείο 5 ούτως ώστε να διατεθεί στις ΕΕΑ και στην ΕΑΤ ο κατάλληλος χρόνος για τη λήψη των απαραίτητων μέτρων για την εφαρμογή των σχετικών συστάσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις στη σύσταση ΕΣΣΚ/2012/2
   Η σύσταση ΕΣΣΚ/2012/2 τροποποιείται ως εξής:

               1.

               η ενότητα 2 παράγραφος 3 σημείο 1 αντικαθίσταται από το ακόλουθο κείμενο:

                           «1.

                              Σύσταση A: οι εθνικές εποπτικές αρχές που είναι αρμόδιες για την εποπτεία των τραπεζών, οι εθνικές εποπτικές αρχές και λοιπές αρχές με καθήκοντα μακροπροληπτικής εποπτείας, καθώς και η ΕΑΤ, καλούνται να υποβάλουν εκθέσεις σύμφωνα με το ακόλουθο χρονοδιάγραμμα:

                                       α)

                                       έως τις 31 Δεκεμβρίου 2015 οι εθνικές εποπτικές αρχές που είναι αρμόδιες για την εποπτεία των τραπεζών οφείλουν να διαβιβάσουν στο ΕΣΣΚ ενδιάμεση έκθεση με μια πρώτη αξιολόγηση των αποτελεσμάτων της εφαρμογής της σύστασης A σημεία 1 και 2·

                                       β)

                                       έως τις 31 Ιουλίου 2016 οι εθνικές εποπτικές αρχές που είναι αρμόδιες για την εποπτεία των τραπεζών οφείλουν να διαβιβάσουν στο ΕΣΣΚ και στο Συμβούλιο τελική έκθεση για τη σύσταση A σημεία 1 και 2·

                                       γ)

                                       έως τις 31 Δεκεμβρίου 2015 οι εθνικές εποπτικές αρχές και λοιπές αρχές με καθήκοντα μακροπροληπτικής εποπτείας οφείλουν να διαβιβάσουν στο ΕΣΣΚ ενδιάμεση έκθεση με μια πρώτη αξιολόγηση των αποτελεσμάτων της εφαρμογής της σύστασης A σημείο 3·

                                       δ)

                                       έως τις 30 Σεπτεμβρίου 2016 οι εθνικές εποπτικές αρχές και λοιπές αρχές με καθήκοντα μακροπροληπτικής εποπτείας οφείλουν να διαβιβάσουν στο ΕΣΣΚ και στο Συμβούλιο τελική έκθεση για την εφαρμογή της σύστασης A σημείο 3·

                                       ε)

                                       έως τις 30 Ιουνίου 2014 η ΕΑΤ οφείλει να διαβιβάσει στο ΕΣΣΚ και στο Συμβούλιο τις κατευθυντήριες γραμμές που αναφέρονται στη σύσταση A σημείο 4·

                                       στ)

                                       έως τις 31 Μαρτίου 2016 η ΕΑΤ οφείλει να διαβιβάσει στο ΕΣΣΚ ενδιάμεση έκθεση με μια πρώτη αξιολόγηση των αποτελεσμάτων της εφαρμογής της σύστασης A σημείο 5·

                                       ζ)

                                       έως τις 30 Ιουνίου 2016 η ΕΑΤ οφείλει να διαβιβάσει στο ΕΣΣΚ και στο Συμβούλιο τελική έκθεση για την εφαρμογή της σύστασης A σημείο 5.»·

               2.

               στο παράρτημα, το σημείο V.1.3.1 αντικαθίσταται από το ακόλουθο κείμενο:
               «V.1.3.1.   Χρονοδιάγραμμα

               Οι εθνικές εποπτικές αρχές που είναι αρμόδιες για την εποπτεία των τραπεζών, οι εθνικές εποπτικές αρχές και λοιπές αρχές με καθήκοντα μακροπροληπτικής εποπτείας, καθώς και η ΕΑΤ, καλούνται να υποβάλουν στο ΕΣΣΚ και στο Συμβούλιο εκθέσεις για τις ενέργειες στις οποίες προβαίνουν προς εφαρμογή της παρούσας σύστασης ή να αιτιολογούν επαρκώς τυχόν αδράνειά τους, σύμφωνα με το ακόλουθο χρονοδιάγραμμα:

                           α.

                           έως τις 31 Δεκεμβρίου 2015 οι εθνικές εποπτικές αρχές που είναι αρμόδιες για την εποπτεία των τραπεζών οφείλουν να διαβιβάσουν στο ΕΣΣΚ ενδιάμεση έκθεση με μια πρώτη αξιολόγηση των αποτελεσμάτων της εφαρμογής της σύστασης A σημεία 1 και 2·

                           β.

                           έως τις 31 Ιουλίου 2016 οι εθνικές εποπτικές αρχές που είναι αρμόδιες για την εποπτεία των τραπεζών οφείλουν να διαβιβάσουν στο ΕΣΣΚ και στο Συμβούλιο τελική έκθεση για τη σύσταση A σημεία 1 και 2·

                           γ.

                           έως τις 31 Δεκεμβρίου 2015 οι εθνικές εποπτικές αρχές και λοιπές αρχές με καθήκοντα μακροπροληπτικής εποπτείας οφείλουν να διαβιβάσουν στο ΕΣΣΚ ενδιάμεση έκθεση με μια πρώτη αξιολόγηση των αποτελεσμάτων της εφαρμογής της σύστασης A σημείο 3·

                           δ.

                           έως τις 30 Σεπτεμβρίου 2016 οι εθνικές εποπτικές αρχές και λοιπές αρχές με καθήκοντα μακροπροληπτικής εποπτείας οφείλουν να διαβιβάσουν στο ΕΣΣΚ και στο Συμβούλιο τελική έκθεση για την εφαρμογή της σύστασης A σημείο 3·

                           ε.

                           έως τις 30 Ιουνίου 2014 η ΕΑΤ οφείλει να διαβιβάσει στο ΕΣΣΚ και στο Συμβούλιο τις κατευθυντήριες γραμμές που αναφέρονται στη σύσταση A σημείο 4·

                           στ.

                           έως τις 31 Μαρτίου 2016 η ΕΑΤ οφείλει να διαβιβάσει στο ΕΣΣΚ ενδιάμεση έκθεση με μια πρώτη αξιολόγηση των αποτελεσμάτων της εφαρμογής της σύστασης A σημείο 5·

                           ζ.

                           έως τις 30 Ιουνίου 2016 η ΕΑΤ οφείλει να διαβιβάσει στο ΕΣΣΚ και στο Συμβούλιο τελική έκθεση για την εφαρμογή της σύστασης A σημείο 5.».

         Άρθρο 2
   Δημοσίευση
   Η παρούσα απόφαση δημοσιεύεται στον ιστότοπο του ΕΣΣΚ κατά την ημερομηνία έναρξης ισχύος της.
   Άρθρο 3
   Έναρξη ισχύος
   Η παρούσα απόφαση τίθεται σε ισχύ την ημέρα της έγκρισής της.

      Φρανκφούρτη, 16 Σεπτεμβρίου 2014.

            Ο Πρόεδρος του ΕΣΣΚ

         Mario DRAGHI

      (1)  ΕΕ L 331 της 15.12.2010, σ. 1.

      (2)  ΕΕ C 58 της 24.2.2011, σ. 4.

      (3)  Σύσταση ΕΣΣΚ/2012/2 του Ευρωπαϊκού Συμβουλίου Συστημικού Κινδύνου, της 20ής Δεκεμβρίου 2012, σχετικά με τη χρηματοδότηση των πιστωτικών ιδρυμάτων (ΕΕ C 119 της 25.4.2013, σ. 1).


Σημαντική ανακοίνωση νομικού περιεχομένου

|

52007BP0113(02)

2. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με το κλείσιμο των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2005 (C6-0386/2006 - 2006/2153(DEC))

Επίσημη Εφημερίδα αριθ. 074 E της 20/03/2008 σ. 0184 - 0186

		2.Απόφαση του Ευρωπαϊκού Κοινοβουλίου της 24ης Απριλίου 2007 σχετικά με το κλείσιμο των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2005 (C6-0386/2006 — 2006/2153(DEC))Το Ευρωπαϊκό Κοινοβούλιο,- έχοντας υπόψη τους τελικούς ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2005 [1],- έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2005 συνοδευόμενη από τις απαντήσεις του Οργανισμού [2],- έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),- έχοντας υπόψη τη Συνθήκη ΕΚ και συγκεκριμένα το άρθρο 276,- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων [3], συγκεκριμένα το άρθρο 185,- έχοντας υπόψη τον κανονισμό (ΕΟΚ) αριθ. 337/75 του Συμβουλίου της 10ης Φεβρουαρίου 1975 περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης [4], και ιδίως το άρθρο 12α,- έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 [5] του Συμβουλίου και συγκεκριμένα το άρθρο 94,- έχοντας υπόψη το άρθρο 71 και το Παράρτημα V του Κανονισμού του,- έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0097/2007),1. σημειώνει ότι οι τελικοί ετήσιοι λογαριασμοί του Ευρωπαϊκού Κέντρου για την Ανάπτυξη της Επαγγελματικής Κατάρτισης για τα οικονομικά έτη 2004 και 2005 έχουν ως εξής:Πηγή: Στοιχεία του Κέντρου — Στον παρόντα πίνακα συγκεφαλαιώνονται τα στοιχεία που παρείχε το Κέντρο στους ετήσιους λογαριασμούς του.(1000 ευρώ) |Λογαριασμός διαχείρισης των οικονομικών ετών 2004 και 2005 || 2005 | 2004 |ΈσοδαΕπιχορηγήσεις της Επιτροπής | 16418 | 13700 |Έσοδα για ειδικό προορισμό | 573 | 724 |Διάφορα έσοδα | 36 | 42 |Σύνολο εσόδων (α) | 17027 | 14466 |Δαπάνες του προϋπολογισμού του οικονομικού έτουςΠροσωπικό — Τίτλος 1 του προϋπολογισμού— Πληρωμές | 8862 | 8579 |— Μεταφερθείσες από έτους εις έτος πιστώσεις | 213 | 466 |Διοίκηση — Τίτλος ΙΙ του προϋπολογισμού— Πληρωμές | 865 | 768 |— Μεταφερθείσες από έτους εις έτος πιστώσεις | 334 | 542 |Επιχειρησιακές δραστηριότητες — Τίτλος ΙΙΙ του προϋπολογισμού (εκτός από τα έσοδα για ειδικό προορισμό)— Πληρωμές έναντι πιστώσεων πληρωμών του οικονομικού έτους | 2466 | 2508 |— Πληρωμές από υπόλοιπα προς εκκαθάριση στις 31.12.2003 | 2119 | 2702 |— Μεταφερθείσες από έτους εις έτος πιστώσεις | | |Έσοδα για ειδικό προορισμό (Phare + τρίτοι)— Πληρωμές | 68 | 415 |— Μεταφερθείσες από έτους εις έτος πιστώσεις | 505 | 309 |Σύνολο δαπανών (β) | 15433 | 16289 |Αποτέλεσμα του οικονομικού έτους (α-β) | 1594 | -1823 |Μεταφερόμενο υπόλοιπο από το προηγούμενο οικονομικό έτος | 375 | - 993 |Μεταφερθείσες από έτος εις έτος και ακυρωθείσες πιστώσεις ν-1 (μη διαχωριζόμενες πιστώσεις του τίτλου I και II) | 111 | 56 |Ακυρωθείσες πιστώσεις μεταφερθείσες από έσοδα για ειδικό προορισμό (μη διαχωριζόμενες τίτλος 3) Εξουδετέρωση της μεταφοράς ν-1 του τίτλου III που συνδέεται με τη μετάβαση στις διαχωριζόμενες πιστώσεις | 93 | 3138 |Ποσά προς επαναχρησιμοποίηση από το προηγούμενο οικονομικό έτος που δεν χρησιμοποιήθηκαν | | 1 |Αποδόσεις στην Επιτροπή | | 0 |Συναλλαγματικές διαφορές | 1 | - 4 |Υπόλοιπο για το οικονομικό έτος | 2173 | 375 |2. εγκρίνει το κλείσιμο των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2005·3. αναθέτει στον Πρόεδρό του να διαβιβάσει την παρούσα απόφαση στον διευθυντή του Ευρωπαϊκού Κέντρου για την Ανάπτυξη της Επαγγελματικής Κατάρτισης, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ενώσεως (σειρά L).[1] ΕΕ C 266 της 31.10.2006, σ. 28.[2] ΕΕ C 312 της 19.12.2006, σ. 60.[3] ΕΕ L 248 της 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).[4] ΕΕ L 39 της 13.2.1975, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 2051/2004 (ΕΕ L 355 της 1.12.2004, σ. 1).[5] ΕΕ L 357 της 31.12.2002, σ. 72.--------------------------------------------------


Avis juridique important

|

31988D0648

88/648/ΕΟΚ: Απόφαση του Συμβουλίου της 21ης Δεκεμβρίου 1988 για τη σύναψη συμφωνίας υπό μορφή ανταλλαγής επιστολών περί του άρθρου 9 του πρωτοκόλλου αριθ. 1 μεταξύ της Ευρωπαϊκής Οικονομικής Κοινότητας και του κράτους του Ισραήλ και περί της εισαγωγής στην Κοινότητα φρουτοσαλάτας σε κονσέρβες, καταγωγής Ισραήλ

Επίσημη Εφημερίδα αριθ. L 358 της 27/12/1988 σ. 0019 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1988 για τη σύναψη συμφωνίας υπό μορφή ανταλλαγής επιστολών περί του άρθρου 9 του πρωτοκόλλου αριθ . 1 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ και περί της  εισαγωγής, στην Κοινότητα, φρουτοσαλάτας σε κονσέρβες καταγωγής Ισραήλ ( 88/648/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας :  ότι η συμφωνία μεταξύ της Ευρωπαϊκής Οικονομικής Κοινότητας και του κράτους του Ισραήλ(1 ) υπεγράφη στις 11 Μαΐου 1975;  ότι πρέπει να εγκριθεί η συμφωνία υπό μορφή ανταλλαγής επιστολών περί του άρθρου 9 του πρωτοκόλλου αριθ . 1 της προαναφερθείσας συμφωνίας και περί της εισαγωγής, στην Κοινότητα, φρουτοσαλάτας σε κονσέρβες καταγωγής Ισραήλ,   ΑΠΟΦΑΣΙΖΕΙ :  Αρθρο 1  Η συμφωνία υπό μορφή ανταλλαγής επιστολών περί του άρθρου 9 του πρωτοκόλλου αριθ . 1 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ και περί της εισαγωγής, στην Κοινότητα, φρουτοσαλάτας σε κονσέρβες καταγωγής Ισραήλ, εγκρίνεται εξ ονόματος της Κοινότητας .  Το κείμενο της συμφωνίας επισυνάπτεται στην παρούσα απόφαση .  Αρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο για την υπογραφή της συμφωνίας, δεσμεύοντας την Κοινότητα .  Αρθρο 3  Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 21ης Δεκεμβρίου 1988 .  Για το ΣυμβούλιοΗ ΠρόεδροςΒ . ΠΑΠΑΝΔΡΕΟΥ  ( 1)ΕΕ αριθ . L 136 της 28.^5 .^1975, σ.^3 .


Avis juridique important

|

32000D0341

2000/341/ΕΚ: Απόφαση του Συμβουλίου, της 8ης Μαΐου 2000, για το διορισμό ενός αναπληρωματικού μέλους από την Αυστρία στην Επιτροπή των Περιφερειών

Επίσημη Εφημερίδα αριθ. L 118 της 19/05/2000 σ. 0048 - 0048

Απόφαση του Συμβουλίουτης 8ης Μαΐου 2000για το διορισμό ενός αναπληρωματικού μέλους από την Αυστρία στην Επιτροπή των Περιφερειών(2000/341/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 26ης Ιανουαρίου 1998(1) για τον διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας ότι μετά την παραίτηση του κ. Siegfried Gasser, η οποία γνωστοποιήθηκε στο Συμβούλιο στις 15 Μαρτίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,Έχοντας υπόψη την πρόταση της αυστριακής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Manfred Dörler διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Siegfried Gasser, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.Βρυξέλλες, 8 Μαΐου 2000.Για το ΣυμβούλιοΟ ΠρόεδροςJ. Pina Moura(1) ΕΕ L 28 της 4.2.1998, σ. 19.


Avis juridique important

|

41998D0021

Κεκτημένο του Σένγκεν - Απόφαση της εκτελεστικής επιτροπής της 23ης Ιουνίου 1998 σχετικά με την απόθεση σφραγίδας στα διαβατήρια των αιτούντων θεώρηση [SCH/COM-ex (98) 21]

Επίσημη Εφημερίδα αριθ. L 239 της 22/09/2000 σ. 0200 - 0201

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 23ης Ιουνίου 1998σχετικά με την απόθεση σφραγίδας στα διαβατήρια των αιτούντων θεώρηση[SCH/Com-ex (98) 21]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 9 της σύμβασης εφαρμογής της συμφωνίας του Σένγκεν,το άρθρο 17 της προαναφερόμενης σύμβασης,Εκτιμώντας ότι είναι προς το συμφέρον όλων των εταίρων Σένγκεν να εναρμονίσουν, με από κοινού συμφωνία, την πρακτική που ακολουθούν στον τομέα της χορήγησης θεωρήσεων στο πλαίσιο της κοινής τους πολιτικής στον τομέα της κυκλοφορίας των προσώπων, αποσκοπώντας στην πρόληψη της υποβολής πολλαπλών ή διαδοχικών αιτήσεων θεώρησης από το ίδιο πρόσωπο,Επιθυμώντας την ενίσχυση της προξενικής συνεργασίας, με μέριμνα την καταπολέμηση της λαθρομετανάστευσης και των παράνομων δικτύων,Βασιζόμενη στο κεφάλαιο VIII της κοινής προξενικής εγκυκλίου(1) σχετικά με την προξενική συνεργασία,Εκτιμώντας ότι η αμοιβαία ενημέρωση των εταίρων Σένγκεν ως προς την υποβολή αίτησης θεώρησης σε έναν εταίρο, είναι σε θέση να αποτρέψει τις πολλαπλές ή διαδοχικές αιτήσεις,Εκτιμώντας ότι η αναγνωριστική σήμανση των αιτήσεων θεώρησης μέσω της απόθεσης σφραγίδας, αποσκοπεί στην πρόληψη της υποβολής πολλαπλών ή διαδοχικών αιτήσεων από το ίδιο πρόσωπο,Εκτιμώντας ότι η γενίκευση της πρακτικής απόθεσης της σφραγίδας σε κάθε αίτηση θεώρησης σε όλες αδιακρίτως τις χώρες, συμβάλλει στην άμβλυνση τυχόν επιφυλακτικότητας από την εφαρμογή μίας διαφοροποιημένης πρακτικής,ΑΠΟΦΑΣΙΖΕΙ:1. Η σφραγίδα τίθεται στο διαβατήριο κάθε αιτούντος θεώρηση. Σε ό,τι αφορά τα διπλωματικά και υπηρεσιακά διαβατήρια, η απόθεση της σφραγίδας εναπόκειται στην εκτίμηση της αρμόδιας διπλωματικής αρχής στην οποία υποβάλλεται η αίτηση.2. Η σφραγίδα περιλαμβάνει ένα τρίτο διάστημα για την αναφορά του κωδικού του είδους της αιτηθείσης θεώρησης.3. Μπορεί να τεθεί σφραγίδα όταν ζητείται θεώρηση μακράς παραμονής.4. Η σφραγίδα τίθεται όταν ένα κράτος ενεργεί κατ' εκπροσώπηση ενός άλλου κράτους Σένγκεν. Στην περίπτωση αυτή, το τρίτο διάστημα για την αναφορά του κωδικού του είδους της αιτηθείσης θεώρησης θα περιλαμβάνει επίσης αναφορά όπου θα επισημαίνεται ότι το κράτος ενεργεί κατ' εκπροσώπηση.5. Σε εξαιρετικές περιπτώσεις, όταν η απόθεση της σφραγίδας κρίνεται ανέφικτη, η διπλωματική ή προξενική αρχή που ασκεί την προεδρία ενημερώνει την αρμόδια ομάδα Σένγκεν, μετά τη διεξαγωγή επιτόπιων προξενικών διαβουλεύσεων, και υποβάλει προς έγκριση στην ομάδα αυτή την εφαρμογή εναλλακτικών αντί σφραγίδας μέτρων, για παράδειγμα, την ανταλλαγή φωτοτυπιών των διαβατηρίων ή καταστάσεων των απορριφθεισών θεωρήσεων, όπου επισημαίνεται η αιτία της απόρριψης.6. Βάσει των παραπάνω, το κεφάλαιο VIII σημείο 2 της κοινής προξενικής εγκυκλίου τροποποιείται ως εξής: "Η ανταλλαγή πληροφοριών μεταξύ των διπλωματικών και προξενικών αρχών και η αναγνωριστική σήμανση των αιτήσεων με μία σφραγίδα ή άλλα μέτρα, αποσκοπούν στην πρόληψη της υποβολής, από το ίδιο πρόσωπο, πολλαπλών ή διαδοχικών αιτήσεων είτε κατά τη διάρκεια εξέτασης μιας αίτησης, είτε μετά την απόρριψη της αίτησης στην ίδια ή σε διαφορετική διπλωματική ή προξενική αρχή.Με την επιφύλαξη των διαβουλεύσεων και της ανταλλαγής πληροφοριών στις οποίες έχουν τη δυνατότητα να προβαίνουν οι διπλωματικές ή προξενικές αρχές, η αρχή η οποία επελήφθη της αίτησης θέτει στο διαβατήριο κάθε αιτούντος σφραγίδα, η οποία φέρει την αναφορά 'Θεώρηση αιτηθείσα στις ... στην ...'. Το μετά τη λέξη 'στις' διάστημα, θα συμπληρώνεται με έξι ψηφία (δύο ψηφία για την ημέρα, δύο για το μήνα, δύο για το έτος). Στο δεύτερο διάστημα θα αναφέρεται η επιληφθείσα διπλωματική ή προξενική αρχή. Tο τρίτο διάστημα θα αναφέρει τον κωδικό του είδους της αιτηθείσης θεώρησης.Σε ό,τι αφορά τα διπλωματικά και υπηρεσιακά διαβατήρια, η απόθεση της σφραγίδας εναπόκειται στη διακριτική ευχέρεια της αρμόδιας διπλωματικής αρχής στην οποία υποβάλλεται η αίτηση.Μπορεί να τεθεί σφραγίδα όταν ζητείται θεώρηση μακράς παραμονής.Σε περίπτωση που χορηγείται θεώρηση κατ' εκπροσώπηση, το τρίτο διάστημα της σφραγίδας θα φέρει, μετά την αναγραφή του κωδικού του είδους της αιτηθείσης θεώρησης, την αναφορά 'R' που θα συνοδεύεται από τον κωδικό του κράτους που εκπροσωπείται.Σε περίπτωση χορήγησης θεώρησης, η αυτοκόλλητη θεώρηση επικολλάται, στο μέτρο του δυνατού, πάνω στη σφραγίδα αναγνωριστικής σήμανσης.Σε εξαιρετικές περιπτώσεις, όταν η απόθεση σφραγίδας κρίνεται ανέφικτη, η διπλωματική ή προξενική αρχή που ασκεί την προεδρία, θα ενημερώνει την αρμόδια ομάδα Σένγκεν και θα υποβάλει προς έγκριση σε αυτή, την εφαρμογή εναλλακτικών μέτρων, για παράδειγμα την ανταλλαγή φωτοτυπιών των διαβατηρίων ή καταστάσεων των απορριφθεισών θεωρήσεων, όπου θα επισημαίνεται η αιτία της απόρριψης.Οι επικεφαλής των διπλωματικών και προξενικών αρχών θα σχεδιάζουν ενδεχομένως σε τοπικό επίπεδο, κατόπιν πρωτοβουλίας της προεδρίας, συμπληρωματικά προληπτικά μέτρα, σε περίπτωση που η λήψη αυτών των μέτρων κρίνεται αναγκαία."Οστάνδη, 23 Ιουνίου 1998.Ο ΠρόεδροςL. Tobback(1) Βλέπε έγγραφο SCH/Com-ex (99) 13.


Avis juridique important

|

31996D0378

96/378/ΕΚΑΧ: Απόφαση του Ευρωπαϊκού Κοινοβουλίου της 17ης Απριλίου 1996 με την οποία χορηγείται απαλλαγή στην Επιτροπή για τη διαχείριση της ΕΚΑΧ για το οικονομικό έτος 1994

Επίσημη Εφημερίδα αριθ. L 148 της 21/06/1996 σ. 0050 - 0053

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 17ης Απριλίου 1996 με την οποία χορηγείται απαλλαγή στην Επιτροπή για τη διαχείριση της ΕΚΑΧ για το οικονομικό έτος 1994 (96/378/ΕΚΑΧ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη τα κατωτέρω ποσά τα οποία εμφανίζονται στις δημοσιονομικές καταστάσεις της ΕΚΑΧ στις 31 Δεκεμβρίου 1994 και τη σχετική έκθεση του Ελεγκτικού Συνεδρίου της 29ης Ιουνίου 1995 (1), η οποία βεβαιώνει ότι οι εν λόγω δημοσιονομικές καταστάσεις παρέχουν πιστή εικόνα της δημοσιονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1994, καθώς και τα αποτελέσματα των δραστηριοτήτων της ΕΚΑΧ για το οικονομικό έτος που λήγει την ημερομηνία αυτή,1. χορηγεί απαλλαγή στην Επιτροπή για τη διαχείριση της ΕΚΑΧ για το οικονομικό έτος 1994 βάσει των κατωτέρω στοιχείων που αφορούν την εκτέλεση του επιχειρησιακού προϋπολογισμού για το οικονομικό έτος 1994 72. αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιέχει τις παρατηρήσεις του Κοινοβουλίου, στην Επιτροπή, το Συμβούλιο, το Ελεγκτικό Συνέδριο και τη Συμβουλευτική Επιτροπή της ΕΚΑΧ, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).Ισολογισμός στις 31 Δεκεμβρίου 1994 (ποσά σε Ecu) >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>Λογαριασμός κερδών και ζημιών για τη χρήση που λήγει στις 31 Δεκεμβρίου 1994 (ποσά σε Ecu) >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>Εκτέλεση του επιχειρησιακού προϋπολογισμού ΕΚΑΧ (ποσά σε Ecu) >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>Ο Γενικός ΓραμματέαςEnrico VINCIΟ ΠρόεδροςKlaus HΔNSCH(1) ΕΕ αριθ. C 244 της 21. 9. 1995, σσ. 10 και 36.


Avis juridique important

|

31989D0340

89/340/ΕΟΚ: Απόφαση του Συμβουλίου της 3ης Μαΐου 1989 για τις εργασίες του Κοινού Κέντρου Ερευνών που παρουσιάζουν ενδιαφέρον για την Ευρωπαϊκή Οικονομική Κοινότητα και εκτελούνται για λογαριασμό τρίτων

Επίσημη Εφημερίδα αριθ. L 142 της 25/05/1989 σ. 0010 - 0010 Φινλανδική ειδική έκδοση: Κεφάλαιο 12 τόμος 2 σ. 0100  Σουηδική ειδική έκδοση: Κεφάλαιο 12 τόμος 2 σ. 0100

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαΐου 1989 για τις εργασίες του Κοινού Κέντρου Ερευνών που παρουσιάζουν ενδιαφέρον για την Ευρωπαϊκή Οικονομική Κοινότητα και εκτελούνται για λογαριασμό τρίτων ( 89/340/EOK ) TO SZMBOZLIO TVN EZRVPAIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής^(1 ),  τη γνώμη του Ευρωπαϊκού Κοινοβουλίου^(2 ),  Εκτιμώντας :  ότι, για την επίτευξη των γενικών στόχων της Κοινότητας όσον αφορά την έρευνα και την τεχνολογική ανάπτυξη, είναι επιθυμητό να δοθεί στο Κοινό Κέντρο Ερευνών ( ΚΚΕρ ) η δυνατότητα να εκτελεί εργασίες για τρίτους, ιδιώτες ή ΝΠΔΔ  ότι στο ψήφισμά του αριθ . 88/C 197/03^(3 ) το Συμβούλιο έκρινε ότι το ΚΚΕρ πρέπει, εκτός των κυρίως δραστηριοτήτων του για την περίοδο 1988-1991 που συνίστανται στην εκτέλεση ειδικών προγραμμάτων, συμπεριλαμβανομένων των προκαταρκτικών ερευνών, να  χρησιμοποιεί τις εγκαταστάσεις και το προσωπικό που διαθέτει για να ενισχύσει και να αυξήσει το έργο που παράγει για λογαριασμό τρίτων στους τομείς της αρμοδιότητάς του  ότι, στα πλαίσια της σύναψης συμβάσεων με τρίτους, το ΚΚΕρ είναι δυνατόν να εγκρίνει ρήτρες για περιορισμένη διάδοση των αποτελεσμάτων των ερευνών που πραγματοποιήθηκαν σύμφωνα με τους όρους που καθορίζει ο Γενικός Διευθυντής σε συνεργασία με το  Διοικητικό Συμβούλιο, εξασφαλίζοντας, ιδίως, την προστασία των επιστημονικών και οικονομικών συμφερόντων της Κοινότητας  ότι η συνθήκη δεν προβλέπει για τη σχετική δράση εξουσίες άλλες από τις εξουσίες του άρθρου 235,  ΑΠΟΦΑΣΙΖΕΙ:    Άρθρο 1 Για την επίτευξη των γενικών στόχων της Κοινότητας, οι οποίοι αφορούν την έρευνα και την τεχνολογική ανάπτυξη, η Επιτροπή έχει το δικαίωμα να θέτει επ' αμοιβή τις εγκαταστάσεις, τον εξοπλισμό ή το ειδικευμένο προσωπικό του Κοινού Κέντρου Ερευνών  στη διάθεση τρίτων, ιδιωτών ή ΝΠΔΔ, εφόσον αυτό χρειαστεί .  Άρθρο 2 Η απόφαση αυτή δημοσιεύεται στην Επίσημη Εφημερίδα των Ευρωπαϊκών Κοινοτήτων . Αρχίζει να ισχύει από την επομένη της δημοσίευσής της .   Βρυξέλλες, 3 Μαΐου 1989 .  Για το Συμβούλιο Ο Πρόεδρος P . SOLBES   ( 1 ) EE ariu . C 13 thw 17 . 1 . 1989, s . 6 . ( 2 ) EE ariu . C 120 thw 16 . 5 . 1989 . ( 3 ) EE ariu . C 197 thw 27 . 7 . 1988, s . 4 .


title: 2011/713/: Απόφαση του Συμβουλίου, της 10ης Οκτωβρίου 2011 , για την εναντίωση στην έκδοση, εκ μέρους της Ευρωπαϊκής Επιτροπής, του σχεδίου οδηγίας για την τροποποίηση της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου όσον αφορά τον κατάλογο των συνδεόμενων με τον τομέα της άμυνας προϊόντων

text:
               1.11.2011

               EL

               Επίσημη Εφημερίδα της Ευρωπαϊκής Ένωσης

               L 285/22

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Οκτωβρίου 2011
   για την εναντίωση στην έκδοση, εκ μέρους της Ευρωπαϊκής Επιτροπής, του σχεδίου οδηγίας για την τροποποίηση της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου όσον αφορά τον κατάλογο των συνδεόμενων με τον τομέα της άμυνας προϊόντων
   (2011/713/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 1999/468/ΕΚ του Συμβουλίου, της 28 Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (1), και ιδίως το άρθρο 5α παράγραφος 3 στοιχείο β),
   Οδηγία 2009/43/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας (2),
   Έχοντας υπόψη το σχέδιο οδηγίας της Επιτροπής για την τροποποίηση της οδηγίας 2009/43/ΕΚ, το οποίο η Επιτροπή υπέβαλε στο Συμβούλιο προς έλεγχο, στις 15 Ιουλίου 2011, σύμφωνα με το άρθρο 5α παράγραφος 3 στοιχείο α) της απόφασης 1999/468/ΕΚ,
   Εκτιμώντας τα ακόλουθα:
   Το σχέδιο οδηγίας το οποίο υπέβαλε η Επιτροπή υπερβαίνει τις εκτελεστικές εξουσίες που προβλέπονται στη βασική πράξη, διότι επιβάλλει στα κράτη μέλη υποχρεώσεις κοινοποίησης των μέτρων για τη μεταφορά στο εθνικό δίκαιο, υπό μορφή πινάκων αντιστοιχίας,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 5α παράγραφος 3 στοιχείο β) της απόφασης 1999/468/ΕΚ, το Συμβούλιο εναντιώνεται στην έκδοση, εκ μέρους της Επιτροπής, του σχεδίου οδηγίας για την τροποποίηση της οδηγίας 2009/43/ΕΚ, το οποίο η Επιτροπή υπέβαλε στο Συμβούλιο προς έλεγχο σύμφωνα με το άρθρο 5α παράγραφος 3 στοιχείο α) της απόφασης 1999/468/ΕΚ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 10 Οκτωβρίου 2011.

            Για το Συμβούλιο

            Ο Πρόεδρος

         A. KRASZEWSKI

      (1)  ΕΕ L 184 της 17.7.1999, σ. 23.

      (2)  ΕΕ L 146 της 10.6.2009, σ. 1.


title: Απόφαση (ΚΕΠΠΑ) 2015/2275 του Συμβουλίου, της 7ης Δεκεμβρίου 2015, για την τροποποίηση της απόφασης 2012/389/ΚΕΠΠΑ με θέμα την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)

text:
               8.12.2015

               EL

               Επίσημη Εφημερίδα της Ευρωπαϊκής Ένωσης

               L 322/50

         ΑΠΌΦΑΣΗ (ΚΕΠΠΑ) 2015/2275 ΤΟΥ ΣΥΜΒΟΥΛΊΟΥ
   της 7ης Δεκεμβρίου 2015
   για την τροποποίηση της απόφασης 2012/389/ΚΕΠΠΑ με θέμα την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 16 Ιουλίου 2012 το Συμβούλιο εξέδωσε την απόφαση 2012/389/ΚΕΠΠΑ (1) με θέμα την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR).

               (2)

               Στις 22 Ιουλίου 2014 το Συμβούλιο εξέδωσε την απόφαση 2014/485/ΚΕΠΠΑ (2) για την παράταση της EUCAP NESTOR ως τις 12 Δεκεμβρίου 2016.

               (3)

               Στις 6 Οκτωβρίου 2015 το Συμβούλιο εξέδωσε την απόφαση (ΚΕΠΠΑ) 2015/1793 (3) για την παράταση της περιόδου που καλύπτει το ποσό δημοσιονομικής αναφοράς μέχρι τις 15 Δεκεμβρίου 2015.

               (4)

               Η απόφαση 2012/389/ΚΕΠΠΑ θα πρέπει να τροποποιηθεί ώστε να προβλεφθεί ποσό δημοσιονομικής αναφοράς για την περίοδο από τις 16 Δεκεμβρίου 2015 έως τις 12 Δεκεμβρίου 2016,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η παράγραφος 1 του άρθρου 13 της απόφασης 2012/389/ΚΕΠΠΑ αντικαθίστανται από το ακόλουθο κείμενο:

      «1.   Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP NESTOR για την περίοδο από τις 16 Ιουλίου 2012 έως τις 15 Νοεμβρίου 2013 ανέρχεται σε 22 880 000 EUR.
      Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP NESTOR για την περίοδο από τις 16 Νοεμβρίου 2013 έως τις 15 Οκτωβρίου 2014 ανέρχεται σε 11 950 000 EUR.
      Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP NESTOR για την περίοδο από τις 16 Οκτωβρίου 2014 έως τις 15 Δεκεμβρίου 2015 ανέρχεται σε 17 900 000 EUR.
      Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP NESTOR για την περίοδο από τις 16 Δεκεμβρίου 2015 έως τις 12 Δεκεμβρίου 2016 ανέρχεται σε 12 000 000 EUR.».

   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 7 Δεκεμβρίου 2015.

            Για το Συμβούλιο

            Η Πρόεδρος

         C. CAHEN

      (1)  Απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 187 της 17.7.2012, σ. 40).

      (2)  Απόφαση 2014/485/ΚΕΠΠΑ του Συμβουλίου, της 22ας Ιουλίου 2014, για την τροποποίηση της απόφασης 2012/389/ΚΕΠΠΑ με θέμα την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 217 της 23.7.2014, σ. 39).

      (3)  Απόφαση (ΚΕΠΠΑ) 2015/1793 του Συμβουλίου, της 6ης Οκτωβρίου 2015, για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 260 της 7.10.2015, σ. 30).